Приложение № 1 към Заповед № РД09-889/14.08.2024 г.,

изменена със Заповед № РД09-1180 от 15.11.2024 г.

и Заповед № РД09-785 от 23.07.2025 г.

**МИНИСТЕРСТВО НА ЗЕМЕДЕЛИЕТО И ХРАНИТЕ**

**Програма за развитие на селските райони за периода 2014-2020 г.**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по процедура чрез подбор**

|  |
| --- |
| **№ BG06RDNP001-4.017 Целеви прием за проектни предложения за повишаване на ефективността при потреблението на вода в селското стопанство** |

**по подмярка 4.1 „Инвестиции в земеделски стопанства“**

**от мярка 4 „Инвестиции в материални активи“**

**на Програма за развитие на селските райони за периода 2014-2020 г.**

**Европейският земеделски фонд за развитие на селските райони**

**Европа инвестира в селските райони**

**СЪДЪРЖАНИЕ**:

[1. Наименование на програмата: 10](#_Toc169006707)

[2. Наименование на приоритетната ос: 10](#_Toc169006708)

[3. Наименование на процедурата: 10](#_Toc169006709)

[4. Измерения по кодове: 10](#_Toc169006710)

[5. Териториален обхват: 10](#_Toc169006711)

[6. Цели на предоставяната безвъзмездна финансова помощ по процедурата и очаквани резултати: 10](#_Toc169006712)

[7. Индикатори: 10](#_Toc169006713)

[8. Общ размер на безвъзмездната финансова помощ по процедурата: 11](#_Toc169006714)

[9. Минимален и максимален размер на допустимите разходи за конкретно проектно предложение: 11](#_Toc169006715)

[10. Процент на съфинансиране: 12](#_Toc169006716)

[11. Допустими кандидати: 12](#_Toc169006717)

[11.1. Критерии за допустимост на кандидатите: 12](#_Toc169006718)

[11.2. Критерии за недопустимост на кандидатите: 14](#_Toc169006719)

[12. Допустими партньори: 15](#_Toc169006720)

[13. Дейности, допустими за финансиране: 15](#_Toc169006721)

[13.1: Допустими дейности: 15](#_Toc169006722)

[13.2: Условия за допустимост на дейностите: 16](#_Toc169006723)

[13.3: Недопустими дейности: 20](#_Toc169006724)

[14. Категории разходи, допустими за финансиране: 21](#_Toc169006725)

[14.1. Допустими разходи: 21](#_Toc169006726)

[14.2. Условия за допустимост на разходите: 22](#_Toc169006727)

[14.3. Недопустими разходи: 24](#_Toc169006728)

[15. Допустими целеви групи (ако е приложимо): 25](#_Toc169006729)

[16. Приложим режим на минимални/държавни помощи: 25](#_Toc169006730)

[17. Хоризонтални политики: 26](#_Toc169006731)

[18. Минимален и максимален срок за изпълнение на проекта: 26](#_Toc169006732)

[19. Ред за оценяване на концепциите за проектни предложения: 26](#_Toc169006733)

[20. Критерии и методика за оценка на концепциите за проектни предложения: 26](#_Toc169006734)

[21. Ред за оценяване на проектните предложения: 26](#_Toc169006735)

[21.1. Предварителна оценка на проектните предложения: 27](#_Toc169006736)

[21.2. Оценка на административно съответствие и допустимост: 27](#_Toc169006737)

[21.3. Техническа и финансова оценка: 30](#_Toc169006738)

[22. Критерии и методика за оценка на проектните предложения 31](#_Toc169006739)

[22.1 Критерии за оценка на проектни предложения 31](#_Toc169006740)

[22.2 Методика за оценка на проектните предложения 35](#_Toc169006741)

[23. Начин на подаване на проектните предложения/концепциите за проектни предложения: 39](#_Toc169006742)

[24. Списък на документите, които се подават на етап кандидатстване: 40](#_Toc169006743)

[24.1. Списък с общи документи: 40](#_Toc169006744)

[25. Краен срок за подаване на проектните предложения: 45](#_Toc169006745)

[26. Адрес за подаване на проектните предложения/концепциите за проектни предложения: 45](#_Toc169006746)

[27. Допълнителна информация: 45](#_Toc169006747)

[27.1. Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ 46](#_Toc169006748)

[28. Приложения към Условията за кандидатстване: 49](#_Toc169006749)

|  |  |
| --- | --- |
| **БФП** | Безвъзмездна финансова помощ |
| **ДДС** | Данък върху добавената стойност |
| **ДФЕС** | Договор за функционирането на Европейския съюз |
| **ДФЗ-РА** | Държавен фонд „Земеделие“ – Разплащателна агенция |
| **ЕС** | Европейски съюз |
| **ЕЗФРСР** | Европейски земеделски фонд за развитие на селските райони |
| **ЗБР** | Закон за биологичното разнообразие |
| **ЗВ** | Закон за водите |
| **ЗВД** | Закон за ветеринарномедицинската дейност |
| **ЗДДС** | Закон за данък върху добавената стойност |
| **ЗОП** | Закон за обществените поръчки |
| **ЗООС** | Закон за опазване на околната среда |
| **ЗПЗП** | Закон за подпомагане на земеделските производители |
| **ЗУСЕФСУ** | Закон за управление на средствата от Европейските фондове при споделено управление |
| **ЗУТ** | Закон за устройство на територията |
| **ЗМСП** | Закон за малките и средните предприятия |
| **ИСАК** | Интегрирана система за администриране и контрол |
| **ИСУН 2020** | Информационна система за управление и наблюдение на средствата от ЕС в България 2020 |
| **КЕП** | Квалифициран електронен подпис |
| **КСС** | Количествено-стойностни сметки |
| **ПРСР 2014 – 2020** | Програма за развитие на селските райони 2014 – 2020 г. |
| **ПМС** | Постановление на Министерски съвет |
| **ПУРБ** | План за управление на речните басейни |
| **РА** | Разплащателна агенция |
| **СМР** | Строително-монтажни работи |
| **УО** | Управляващ орган |

|  |
| --- |
| **Основни термини и дефиниции за целите на процедурата:** |
| **Административен договор** | Договор по смисъла на §1, т. 1 от допълнителните разпоредби на ЗУСЕФСУ. |
| **Административни проверки** | Проверки съгласно условията и разпоредбите на чл. 48 от Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227/69 от 31 юли 2014 г.). |
| **Големи предприятия** | Предприятия, които не изпълняват критериите на чл. 3 от Закона за малките и средните предприятия. |
| **Дейност** | Проект, договор, споразумение или друг механизъм, избран съгласно заложените в ПРСР 2014 – 2020 г. критерии, който се отнася до и се осъществява от един или повече ползватели на помощ, предвид постигането на поставените цели в ПРСР. |
| **Животновъден обект**  | Всяко място, където временно или постоянно се отглеждат или настаняват животни, с изключение на ветеринарни клиники или амбулатории. |
| **Доминиращо влияние** | Влиянието върху юридическо лице от друго лице, което:а) притежава мажоритарния дял от капитала на юридическото лице, илиб) притежава блокираща квота в капитала на юридическото лице, илив) може да назначава повече от половината от членовете на управителните или контролните органи на юридическото лице. |
| **Земеделска дейност** | Производството на земеделски продукти, включително прибиране на реколтата, добив на мляко, отглеждане и развъждане на селскостопански животни за земеделски цели и/или поддържане на земята в добро земеделско и екологично състояние. |
| **Земеделски култури** | Растения от даден ботанически вид и род, които се отглеждат от човека, за да задоволяват определени негови потребности. |
| **Земеделски площи** | Обработваемата земя (включително оставена като угар), постоянно затревените площи, трайните насаждения и семейните градини независимо дали се използват за производство на земеделска продукция. |
| **Земеделска техника** | Техника, която се използва за обработка на почвата и прибиране на реколтата, като: трактори, самоходна техника – колесни трактори, верижни трактори, специализирани самоходни машини (силажокомбайни, зърнокомбайни и др.) и друг вид самоходни машини и сменяема прикачна техника, включително и когато те се използват в животновъдните обекти. |
| **Земеделско стопанство** | Всички използвани за селскостопански дейности и управлявани от земеделски стопанин единици, които се намират на територията на една и съща държава членка |
| **Изкуствено създадени условия** | Всяко установено условие по смисъла на чл. 60 от Регламент (ЕС) № 1306/2013. |
| **Икономическа жизнеспособност** | Генерирането на доходи от дейността, гарантиращи устойчивост на земеделското стопанство за периода на бизнес плана чрез постигане на показателите за оценка, посочени в Приложение № 4 „Бизнес план“. |
| **Икономически размер на стопанство** | Размерът на земеделското стопанство, изразен в стандартен производствен обем. |
| **Инженерен проект** | Документ, съдържащ анализ и подробна информация и технически данни за планираните за изпълнение с проекта системи за напояване в земеделското стопанство и определящ съответствието им с чл. 46 от Регламент (ЕС) № 1305/2013, включително потенциалните икономии и ефективните икономии на вода на напоителната инсталация. |
| **Колективни инвестиции** | Инвестиции, свързани с осигуряване на сътрудничеството между членовете в признати групи/организации на производители, чрез предприемане на по-ефективни и икономически изгодни инвестиции в общи съоръжения, оборудване, инфраструктура и др. |
| **Международно признат стандарт** | Стандарт, който е приет от международна организация по стандартизация или международна организация с дейност по стандартизация и е общодостъпен. |
| **Напоителна инсталация/ система за напояване** | Комплекс от съоръжения, технически средства и оборудване в рамките на земеделското стопанство за добиване, съхраняване, доставка и разпределяне на водата за напояване до земеделските култури. За съществуваща напоителна инсталация се приема и гравитачното напояване. |
| **Напоявани площи** | Площи със съществуващи напоителни инсталации, както и площи, които не се напояват, но в които към 1 януари 2007 г. е действала система за напояване. |
| **Независими оферти** | Оферти, подадени от лица, които не се намират в следната свързаност помежду си или спрямо кандидата: а) едното участва в управлението на дружеството на другото;б) съдружници;в) съвместно контролират пряко трето лице;г) участват пряко в управлението или капитала на друго лице, поради което между тях могат да се уговарят условия, различни от обичайните;д) едното лице притежава повече от половината от броя на гласовете в общото събрание на другото лице;е) лицата, чиято дейност се контролира пряко или косвено от трето лице – физическо или юридическо;ж) лицата, едното от които е търговски представител на другото. |
| **Непреодолима сила и извънредни обстоятелства** | Обстоятелства по смисъла на чл. 2, параграф 2 от Регламент (ЕС) № 1306/2013 г. |
| **Нередност** | Всяко нарушение на правото на ЕС или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза. |
| **Нетно увеличение на напояваната площ** | Инвестиция, свързана с изграждане на системи за напояване извън определените по дефиниция напоявани площи. |
| **Оперативни разходи** | Административните разходи и разходите, свързани с поддръжка и експлоатация на активите. |
| **Организации и/или групи на земеделски производители** | Организации и/или групите на производители, признати от министъра на земеделието и храните. |
| **Подмярка** | Съвкупност от дейности, спомагащи за прилагане приоритетите на ПРСР 2014 – 2020 г. |
| **Подготовка на продукцията за продажба** | Една или комбинация от дейности, свързани с почистването, подготовката за съхранение, съхранението, сортирането, маркирането, опаковането и транспортирането на земеделски продукти. |
| **Предпроектно проучване** | Становища, резюмета и доклади за енергийна ефективност и доклади за екологична устойчивост на проекта. |
| **Преработка на селскостопански продукти** | Всяко обработване на селскостопански продукт, в резултат на което се получава продукт, който също е селскостопански продукт, с изключение на дейностите, извършвани в стопанството, необходими за приготвяне на животински или растителен продукт за първа продажба. |
| **Принос в натура** | Предоставяне на земя или недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ. |
| **Проверка на място** | Проверка по смисъла на Регламент (ЕС) № 809/2014. |
| **Проекти за инвестиции в сектор "Плодове и зеленчуци" и/или сектор "Животновъдство", и/или сектор "Етеричномаслени и медицински култури"** | Проектни предложения с инвестиции, насочени към културите и животните, посочени в Приложение № 10. |
| **Публична финансова помощ** | Всеки обществен дял във финансирането на дейности, източник на който е бюджетът на държавата, на регионалните или местните власти, на Европейската общност, както и всеки подобен разход. Всеки дял във финансирането на дейности, чийто произход е бюджетът на обществени юридически лица или сдружения на една или повече регионални или местни власти по смисъла на Директива 2004/18/EО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, доставки и услуги (ОВ L 134, 30.4.2004 г. и Българско специално издание: глава 06, том 8), ще се разглежда като обществен дял. |
| **Първично селскостопанско производство** | Производство на растителните и животинските продукти, изброени в Приложение № 3 в съответствие с Анекс I по член 38 от Договора за функционирането на Европейския съюз (ДФЕС), както и памук, без да се извършват никакви по-нататъшни операции, с които се променя естеството на тези продукти. |
| **Първична преработка на пчелен мед** | Процес на преработка, в който основна суровина е пчелен мед в сурово състояние. |
| **Разходи за консултантски услуги, свързани с подготовка и управление на проекта** | Разходи, извършени преди подаване на проектното предложение и такива по време на изпълнение на проекта, които задължително включват подготовка на проектното предложение, изработка на бизнес план, анализ за икономическа устойчивост на проекта и подготовка на заявки за плащане, включително отчитане и управление на проекта. |
| **Разходи за инвестиции за обикновена подмяна** | Разходи за замяна на активи, които не водят до подобряване на цялостната дейност на кандидата. |
| **Рефинансиране на лихви** | Възстановяване на извършените разходи за лихви по заеми. |
| **Стандартен производствен обем** | Стойността на продукцията, която отговаря на средната стойност за даден район за всеки един земеделски продукт, изчислена в евро по таблица съгласно Приложение № 1 |
| **Схеми за директно подпомагане** | Правилата за предоставяне на финансова помощ, уредени в:* Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ, L 347/608 от 20 декември 2013 г.);
* Глава II „Видове интервенции под формата на директни плащания“ на Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013.
 |
| **Съпоставими оферти** | Оферти, които отговарят на запитването за оферта на кандидата и съдържат:а) еднотипни основни технически характеристики – в случаите, когато се кандидатства за разходи за закупуване на машини и земеделска техника;б) общ съпоставим капацитет на оборудването – в случаите, когато се кандидатства за разходи за закупуване на оборудване;в) количествено-стойностни сметки – в случаите, когато се кандидатства за разходи за извършване на строително-монтажни работи. |
| **Трайни насаждения** | Площи, заети с овощни и лозови насаждения, бамбук, черница, камъш, ракита за плетене на кошници, медоносни дървесни видове за производството на мед, други бързо растящи храсти и дървесни видове, използвани за производството на биоенергия, ягодоплодни, разсадници за лозов посадъчен материал, овощни дръвчета, декоративни храсти и горски фиданки и други насаждения с вегетационен период повече от две години. |
| **Услуги, свързани директно със земеделската дейност** | Услуги, директно подпомагащи производството на земеделски продукти, включително услуги, извършвани със земеделска техника, агротехнически мероприятия, ветеринарномедицински услуги и услуги за репродуктивна дейност. Не се считат за „услуги, директно свързани със земеделската дейност" услуги, които са:а) свързани с продажбата и/или ремонт и/или наем на земеделска техника;б) свързани с продажбата на земеделски продукти, включително семена и посадъчен материал, с изключение на случаите, в които тя се извършва от производителя на тези продукти;в) свързани с продажбата и съхранението на торове и препарати за растителна защита. |
| **Частичен отказ за финансиране** | Отказът да се финансират част от заявените разходи на кандидата, които са включени в проектно предложение, одобрено за подпомагане по ПРСР 2014 - 2020 г. |

# 1. Наименование на програмата:

|  |
| --- |
| Програма за развитие на селските райони 2014-2020 г. (ПРСР 2014-2020 г.) |

# 2. Наименование на приоритетната ос:

|  |
| --- |
| Подпомаганите проектни предложения по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от ПРСР 2014-2020 г. в рамките на настоящата процедура допринасят за изпълнение на:**Приоритет 5 „Насърчаване на ефективното използване на ресурсите и подпомагане на прехода към нисковъглеродна и устойчива на изменението на климата икономика в селското стопанство, сектора на храните и горското стопанство“ и по-конкретно:*** Област с поставен акцент 5А „Повишаване на ефективността при потреблението на вода в селското стопанство“
 |

# 3. Наименование на процедурата:

|  |
| --- |
| Процедура чрез подбор на проектни предложения **№ BG06RDNP001-4.017 „Целеви прием за проектни предложения за повишаване на ефективността при потреблението на вода в селското стопанство“** по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програма за развитие на селските райони за периода 2014-2020 г. |

# 4. Измерения по кодове:

|  |
| --- |
| Неприложимо |

# 5. Териториален обхват:

|  |
| --- |
| Проектни предложения по процедурата се изпълняват на територията на Република България.  |

# 6. Цели на предоставяната безвъзмездна финансова помощ по процедурата и очаквани резултати:

|  |
| --- |
| **Цели:**Настоящата процедура по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от ПРСР 2014-2020 г. има за цел повишаване конкурентоспособността на земеделието в Република България чрез опазване на компонентите на околната среда, изразено в повишаване на ефективността при потреблението на вода в селското стопанство.**Очаквани резултати:** По настоящата процедура по подмярка 4.1 „Инвестиции в земеделски стопанства“ от мярка 4 „Инвестиции в материални активи“ се подпомагат проектни предложения, които водят до подобряване на цялостната дейност на земеделските стопанства.В резултат на осигурената подкрепа по процедурата се очаква да се реализират проекти, които да допринесат за повишаване на конкурентоспособността на земеделските стопанства чрез повишаване на ефективността при потреблението на вода в селското стопанство. |

# 7. Индикатори:

|  |
| --- |
| В съответствие с планираното изпълнение на ПРСР 2014-2020 г. по области с поставен акцент, реализираните проектни предложения по настоящата процедура следва да допринасят за постигането на един или няколко от следните показатели:**Показатели за изпълнение:****Област с поставен акцент 5А:**16. Общо публични разходи (Показател О1)17. Общ размер на инвестициите (Показател О2)18. Брой на действията/операциите, получаващи подкрепа (Показател О3)**Показатели за резултатите:**1. Процент на поливните площи, преминаващи към по-ефективни напоителни системи (област с поставен акцент 5А) (R12)**Показатели за изпълнение на РСР:**1. Общо публични разходи (О.1)2. Общ размер на инвестициите (О.2)3. Брой на действията/операциите, получаващи подкрепа (О.3)4. Брой на стопанствата/бенефициерите, получаващи подкрепа (О.4)5. Обща площ (ha) (О.5)6. Брой на подпомаганите животински единици (ЖЕ) (О.8)**Целеви показатели:**1. T14: процент на поливните площи, преминаващи към по-ефективни напоителни системи (област с поставен акцент 5А). |

# 8. Общ размер на безвъзмездната финансова помощ по процедурата:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 1. Общият размер на безвъзмездната финансова помощ по настоящата процедура възлиза на 97 790 000,00 лева (курс на превалутиране по Европейска централна банка 1:1.9558, закръгление до цяла единица).

|  |  |  |
| --- | --- | --- |
| **Общ размер на безвъзмездна финансова помощ** | **Средства от Европейския земеделски фонд за развитие на селските райони (ЕЗФРСР)** | **Национално съфинансиране** |
| 97 790 000,00 лева | 73 342 500,00 лева | 24 447 500,00 лева |
| 50 000 000,00 евро | 37 500 000,00 евро | 12 500 000,00 евро |
| 100 % | 75 % | 25 % |

 |  |

 |

# 9. Минимален и максимален размер на допустимите разходи за конкретно проектно предложение:

|  |
| --- |
| 1. Минималният размер на допустимите разходи за едно проектно предложение, представено от един кандидат, е 29 337 лв.2. Максималният размер на допустимите разходи за едно проектно предложение, представено от един кандидат, е 880 110 лв.**ВАЖНО:****3. Максималният размер на общите допустими разходи не трябва да надвишава размера, посочен в т. 2, за кандидатите, които помежду си са предприятия партньори и/или свързани предприятия по смисъла на Закона за малките и средните предприятия (ЗМСП).****4. Когато кандидат по т. 1, буква „а“ от раздел 11.1. „Критерии за допустимост на кандидатите“ участва в група или организация на производители за колективни инвестиции, която е кандидат по тази процедура, в максималния размер по т. 2 се включва размерът на допустимите разходи по проекта за колективни инвестиции, изчислен пропорционално спрямо дела, с който участва в капитала на групата или организацията на производители за колективни инвестиции.** |

# 10. Процент на съфинансиране:

|  |
| --- |
| 1. Финансовата помощ за одобрени проектни предложения е в размер до 50 на сто от общия размер на допустимите за финансово подпомагане разходи.**ВАЖНО:****2. Разликата между пълния размер на допустимите за финансово подпомагане разходи и размера на безвъзмездната финансова помощ се осигурява от кандидата, като участието на кандидата може да бъде само в парична форма.** |

# 11. Допустими кандидати:

## 11.1. Критерии за допустимост на кандидатите:

|  |
| --- |
| 1. Финансова помощ по процедурата се предоставя на:а) земеделски стопани;б) групи или организации на производители, признати от министъра на земеделието и храните.2. Земеделските стопани по т. 1, буква „а“ към датата на подаване на проектното предложение трябва да отговарят на следните условия:а) да са регистрирани като земеделски стопани по реда на Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.) (Наредба № 3/1999 г.) без прекъсване през последните 36 месеца;б) минималният стандартен производствен обем на земеделското им стопанство, изчислен по таблица съгласно Приложение № 1 да е не по-малко от левовата равностойност на 8 000 евро;в) ако кандидатите са юридически лица, трябва да са:аа) получили за предходната финансова година приход от земеделски дейности или участие и подпомагане по схемата за единно плащане на площ, включително приход от получена публична финансова помощ, директно свързана с извършването на тези дейности, или приход от преработка на земеделска продукция или услуги, директно свързани със земеделски дейности. (Кандидатите попълват и представят Приложение № 16 - Справка – декларация за приходите от продажби oт земеделска дейност, производство на преработена земеделска продукция и услуги, директно свързани със земеделската дейност);бб) регистрирани по Търговския закон, Закона за кооперациите, Закона за вероизповеданията или признати за юридически лица по силата на чл. 10 от Закона за вероизповеданията или създадени по Закона за Селскостопанската академия.3. Минималният икономически размер на стопанства по т. 2, буква „б“ се доказва чрез извършване на служебна справка:3.1. за земеделските култури и съответните площи:а) регистрирани в Интегрираната система за администриране и контрол (ИСАК) за съответната стопанска година; илиб) налични данни за съответната стопанска година в регистъра на земеделските стопани по реда на Наредба № 3 от 1999 г.3.2. за вида и броя на отглежданите животни в Регистър животни и пчелини в ИСАК към дата на подаване на проектното предложение. В случаите, когато броят на отглежданите животни не подлежи на вписване в Регистър животни и пчелини, се взима предвид посоченият в Регистъра капацитет на животновъдния обект.3.3. За проектни предложения, подадени след 30.09.2024 г., когато минималният стандартен производствен обем се доказва с намерения за засаждане/засяване през текущата стопанска година, в Декларацията за СПО с намерения за засаждане/засяване (Приложение № 15) задължително се посочват културите и конкретен период, в рамките на който ще се извърши засаждането/засяването им. В този случай минималният стандартен производствен обем трябва да е достигнат и за предходната стопанска година (2023/2024), което се доказва по посочения в т. 3.1 и т. 3.2 начин.3.4. В случаите по т. 3.3. изпълнението на декларираните намерения се проверява преди изплащане на помощта по подадено искане за окончателно плащане, като при неизпълнение помощта може бъде отказана изцяло само на това основание.4. Не е допустимо доказване на минималният стандартен производствен обем с намерения за засаждане/засяване и/или с намерение за отглеждане на животни през стопанската 2023/2024 година, както и с намерения за засаждане/засяване на трайни насаждения и/или закупуване на животни през 2024/2025 стопанска година.5. Обработваната от кандидата земя, която участва при изчисление на минималния стандартен производствен обем на земеделското стопанство, трябва да се стопанисва съгласно чл. 33б от Закона за подпомагане на земеделските производители (ЗПЗП).6. При кандидатстване за колективна инвестиция, всички членове на групата или организацията на производители към дата на подаване на проектното предложение следва да са регистрирани като земеделски стопани по реда на Наредба № 3/1999 г., а когато са юридически лица, и да отговарят на условието на т. 2, буква „в“.7. За групи и организации на производители на земеделски продукти условието по т. 2, буква „б“се счита за изпълнено, когато общият стандартен производствен обем, формиран като сбор от стандартните производствени обеми на земеделските стопанства на членовете на групата или организацията, отнесен към броя на земеделските стопани, членове на групата или организацията, е не по-малко от левовата равностойност на 8 000 евро.8. За колективни инвестиции не се подпомагат кандидати, при които някой от членовете на групата или организацията на производители:а) притежава доминиращо влияние върху дейността на кандидата;б) участва в проектното предложение със стандартен производствен обем на земеделското си стопанство, който надвишава 40 на сто от общия стандартен производствен обем, формиран като сбор от стандартните производствени обеми на земеделските стопанства на членовете, с които те участват в проектното предложение;в) помежду си са свързани предприятия или предприятия партньори по смисъла на ЗМСП.**ВАЖНО:****9. В случай, че в проектно предложение са включени дейности в сектор „животновъдство“, насочени към действащи животновъдни обекти на кандидата или на членовете на групата или организацията на производители, същите трябва да са регистрирани по реда на чл. 137 от Закона за ветеринарномедицинската дейност (ЗВД).****10. В Раздел 24 „Списък на документи, които се подават на етап кандидатстване“ от Условията за кандидатстване са посочени документите, които трябва да бъдат представени, за да се удостовери допустимостта на кандидата. Условията, за които не е предвиден документ, се проверяват служебно.****11. За едноличните търговци за изпълнение на изискването за регистрация по реда на Наредба № 3/1999 г. без прекъсване за последните 36 месеца, се признават и обстоятелствата за физическото лице.****12. За едноличните дружества с ограничена отговорност за изпълнение на изискването за регистрация по реда на Наредба № 3/1999 г. без прекъсване за последните 36 месеца, се признават и обстоятелствата за физическото лице, което е едноличен собственик на капитала от учредяването му.****13. За едноличните дружества с ограничена отговорност за изпълнение на изискването за регистрация по реда на Наредба № 3/1999 г. без прекъсване за последните 36 месеца, се признават и обстоятелствата за едноличен търговец, когато същото физическо лице е собственик на капитала на дружеството от учредяването му.** |

## 11.2. Критерии за недопустимост на кандидатите:

|  |
| --- |
| 1. Потенциалните кандидати не могат да участват в процедурата за подбор на проекти и да получат безвъзмездна финансова помощ (БФП), в случай че:1.1. са осъдени с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;1.2. са осъдени с влязла в сила присъда, за престъпление, аналогично на тези по т. 1.1, в друга държава членка или трета страна;1.3. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на Управляващия орган (УО) и на кандидата или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган;1.4. е налице неравнопоставеност в случаите по чл. 44, ал. 5 от Закона за обществените поръчки (ЗОП);1.5. с акт на компетентен орган е установено, че:а) са представили документ с невярно съдържание, с който доказва декларираната липса на основания за отстраняване или изпълнението на критериите за подбор;б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;1.7. е налице конфликт на интереси, който не може да бъде отстранен;1.8. обявени са в несъстоятелност или в производство по несъстоятелност, или в процедура по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си, а в случай че кандидатът или участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;1.9. не са изпълнили разпореждане на Европейската комисия за възстановяване на предоставената им неправомерна и несъвместима държавна помощ.2. Основанията по т. 1.1, т. 1.2 и т. 1.7 се отнасят за лицата, които представляват кандидата съгласно регистъра, в който е вписан кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.3. Съответствието с изискванията по т. 1.1, т. 1.2, т. 1.3, т. 1.4, т. 1.5, т. 1.6, т. 1.7 и т. 1.9 се доказват при кандидатстване с декларация съгласно Приложение № 2.4. Точка 1.3 не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.5. Точка 1.8 не се прилага за кандидати, регистрирани по Закона за вероизповеданията.6. Преди сключване на административния договор за предоставяне на БФП декларираните обстоятелства се доказват и се извършва проверка, относно същите:а) с официални документи, издадени от съответните компетентни органи - за обстоятелствата, за които такива документи се издават, или заверени копия от тях, като се спазват изискванията на чл. 2, ал. 1 от Закона за електронното управление;б) с декларации – за всички останали обстоятелства, които не са били декларирани на предходен етап, или когато е настъпила промяна във вече декларирани обстоятелства.7. По отношение обстоятелствата за отстраняване, посочени в чл. 54 от ЗОП кандидатът има право да представи доказателства, че е предприел мерки, които гарантират неговата надеждност съгласно чл. 56 от ЗОП, въпреки наличието на съответното основание за отстраняване. Хипотезите, при които може да се доказва надеждност, съответно да се издаде документ за потвърждаване на надеждност са изчерпателно изброени в чл. 56, ал. 1 от ЗОП и не следва тази разпоредба да се тълкува разширително.8. Не се дава предимство, а даденото предимство се отнема в случаите, когато бъде установено, че кандидат за подпомагане е създал изкуствено условията, необходими за получаване на това предимство, в противоречие с целите на европейското право и действащото законодателство в областта на селското стопанство.9. Финансовата помощ не се предоставя на кандидати/бенефициенти на помощта, които не са независими предприятия по смисъла на чл. 4, ал. 2 от ЗМСП и за които се установи, че са учредени или преобразувани с цел получаване на предимство в противоречие с целите на подмярката по ПРСР 2014 – 2020 г., включително с цел получаване на финансова помощ в размер, надвишаващ посочените по тези условия максимални размери. |

# 12. Допустими партньори:

|  |
| --- |
| Неприложимо |

# 13. Дейности, допустими за финансиране:

## 13.1: Допустими дейности:

|  |
| --- |
| Настоящата процедура по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от ПРСР 2014-2020 г. има за цел да спомогне за подобряване на цялостната дейност на земеделските стопанства чрез опазване на компонентите на околната среда, изразено в повишаване на ефективността при потреблението на вода в селското стопанство. |

## 13.2: Условия за допустимост на дейностите:

|  |
| --- |
| 1. Финансовата помощ по настоящата процедура се предоставя в съответствие с принципите на добро финансово управление, публичност и прозрачност.2. Финансова помощ се предоставя за проектни предложения, включващи инвестиции, които отговарят на разпоредбите на Закона за опазване на околната среда (ЗООС), Закона за биологичното разнообразие (ЗБР) или/и Закона за водите (ЗВ).3. Подпомагат се проектни предложения, представени от земеделски стопани по т. 1, буква „а“ от Раздел 11.1 „Критерии за допустимост на кандидатите“ за инвестиции за повишаване на ефективността при потреблението на вода в техните стопанства, пряко свързани с една или няколко от дейностите по първично селскостопанско производство и съхранение на селскостопански продукти, както и подготовка на продукцията за продажба.4. Подпомагат се проектни предложения, представени от кандидати по т. 1 буква „б“ от Раздел 11.1 „Критерии за допустимост на кандидатите“ за колективни инвестиции за повишаване на ефективността при потреблението на вода, които са от полза на цялата група или организация на производители и са свързани с основната земеделска дейност по производство и/или съхранение на селскостопански продукти, произведени от техните членове, както и подготовка на продукцията за продажба.5. Селскостопанските продукти по т. 3 и т. 4 могат да бъдат само продукти, включени в Приложение № 3 и памук, с изключение на тютюн, риба и аквакултури. Финансова помощ се отпуска само в случай, че продуктът е памук или продуктите по Приложение № 3 са в обхвата на приложение № I по член 38 от ДФЕС.6. За подпомагане по реда на настоящата процедура кандидатите представят бизнес план по образец съгласно Приложение № 4, който съдържа подробно описание на планираните инвестиции и дейности за 5-годишен период.7. Бизнес планът по т. 6 трябва да показва подобряване на дейността на земеделското стопанство на кандидата или на земеделските стопанства на членовете на групите или организациите на производители чрез прилагане на планираните инвестиции и дейности и постигане на целта съгласно т. 1 от Раздел 13.1 „Допустими дейности“ и в съответствие с принципите по т. 1.8. Бизнес планът трябва да доказва икономическата жизнеспособност на проектното предложение и стопанството за периода, посочен в т. 6, и постигането на показателите, посочени в Приложение № 4.9. Бизнес планът, представен от групи или организации на производители, трябва да доказва подобряване на земеделската дейност на земеделските стопанства на членовете и основната дейност на групата/организацията чрез прилагане на планираните инвестиции и дейности и постигане на целта съгласно т. 1 от Раздел 13.1 „Допустими дейности“, както и да показва, че инвестициите и дейностите са от полза на цялата група/организация на производители.10. Бизнес планът, представен от групи или организации на производители, трябва да доказва ефективност и икономическа жизнеспособност чрез съвместно прилагане на планираните инвестиции и дейности, включени в проектното предложение, и че тези инвестиции и дейности водят до подобряване на земеделската дейност на земеделските стопанства на членовете, както и че водят до постигане на целта съгласно т. 1 от Раздел 13.1 „Допустими дейности“ и т. 1 от Раздел 6 „Цели на предоставяната безвъзмездна финансова помощ по процедурата и очаквани резултати“.11. Бизнес планът по т. 9 и т. 10 трябва да доказва икономическа жизнеспособност за съответния период по т. 6.12. В бизнес плана трябва да бъде посочен размерът на земята и вида и броя на животните, за която ще бъде използвана инвестицията по проекта.13. Кандидатите и съответно членовете на групите/организациите на производители се задължават да обработват земя с размер не по-малък от посочената съгласно т. 12 и одобрена от оценителната комисия по чл. 33 от ЗУСЕФСУ, до:а) три години от датата получаване на окончателно плащане – за ползватели, които са микро-, малки или средни предприятия по смисъла на чл. 3 от ЗМСП;б) пет години след датата на получаване на окончателното плащане за ползватели, които са големи предприятия.14. За доказване на съответствието между техническите характеристики, параметрите и капацитетът на активите, за които се кандидатства, и отглежданите култури и животни по проектното предложение, кандидатът представя обосновка и информация в бизнес плана, която подлежи на оценка от оценителната комисия въз основа на представените към проектното предложение документи. Обосновката трябва да съпоставя от една страна данните от бизнес плана за броя и вида на животните в стопанството и/или размера на обработваемата земя, вида и площите на отглежданите култури, видовете и честотата на извършваните операции, вкл. други показатели от значение при извършване на дейността и от друга, техническите показатели на подпомаганите активи - например: производителност на ден (дка/ден, т/ден), капацитет и др.14.1. Максималният обем на съоръженията за съхраняване на вода по т. 1.1.2. от раздел 14.1 не може да надвишава 1 млн. куб. м.15. В случаите по т. 14. данните за броя и вида на животните в стопанството и/или размера на обработваемата земя, вида и площите на отглежданите култури за всяка от прогнозните години на бизнес плана се доказват с данни за съответната прогнозна година:15.1. за земеделските култури и съответните площи - чрез:а) регистрация в ИСАК на кандидата; и/илиб) налични данни в регистъра на земеделските стопанин по реда на Наредба № 3 от 1999 г.15.2. за вида и броя на отглежданите животни - чрез служебна справка в Регистър животни и пчелини към дата на подаване на проектното предложение. В случаите, когато броят на отглежданите животни не подлежи на вписване в Регистър животни и пчелини, се взима предвид посоченият в Регистъра капацитет на животновъдния обект.15.3. общият размер на площта, от която се добива растениевъдната продукция в периода на изпълнение на бизнес плана, се доказва към дата на подаване на проектното предложение по начина, посочен в т. 15.1., вида и броя на отглежданите животни – по начина, посочен в т. 15.2.16. Проектните предложения се изпълняват върху имот – собственост на кандидата, а когато имотът не е собственост на кандидата, към проектните предложения се прилагат документи за:16.1. учредено право на строеж върху имота за срок не по-малко от 6 години считано от месеца, предхождащ датата на подаване на проектното предложение, когато е учредено срочно право на строеж – в случай на кандидатстване за разходи за СМР, за които се изисква разрешение за строеж, съгласно Закона за устройство на територията (ЗУТ);16.2. документ за ползване на имота за срок не по-малко от 6 години считано от месеца, предхождащ датата на подаване на проектното предложение – в случай на кандидатстване за разходи за:а) закупуване и/или инсталиране на нови машини, оборудване и съоръжения, необходими за подобряване на управлението на водите в стопанството;б) СМР извън случаите по т. 16.1.17. Документ по т. 16.2 за случаите по буква „а“ не се изисква при кандидатстване за подпомагане за мобилни системи и съоръжения за напояване, които:17.1. не са трайно прикрепени към земята, сградите или помещенията;17.2. поради своето естество или предназначение не се използват в затворени помещения.18. Към проектните предложения, включващи разходи за СМР, пряко свързани с изпълнение на дейностите по проекта, се прилагат:а) влязло в сила разрешение за строеж, когато издаването му се изисква съгласно ЗУТ;б) становище на главния архитект, че за дейностите по проекта не се изисква издаване на разрешение за строеж съгласно ЗУТ.**ВАЖНО!!!**19. За целите на настоящата процедура строително-монтажните работи (СМР) включват монтаж на допустимите машини, съоръжения, оборудване, инсталации и системи като (неизчерпателен списък): изграждане на постаменти и/или фундиране, кофражни работи, бетонови работи, полагане на настилки, хидроизолационни работи, изграждане на метална конструкция, заваръчни работи, електро захранване и окабеляване и други.20. Проектни предложения, които включват разходи за преместваеми обекти, се придружават с разрешение за поставяне, издадено в съответствие със ЗУТ.21. Дейностите и инвестициите по проектни предложения, за които се изисква лицензиране, разрешение и/или регистрация за извършване на дейността/инвестицията съгласно българското законодателство, се подпомагат само ако са представени съответните лицензи, разрешения и/или документ, удостоверяващ регистрацията.22. Финансова помощ се предоставя за инвестиции за производство на електроенергия от фотоволтаични системи.22.1. Инвестиции по т. 22 се подпомагат, ако са за собствено потребление и същите не надхвърлят необходимото количество енергия за покриване нуждите от захранване на допустимите активи/оборудване/инсталации по проекта или на налични такива в стопанството на кандидата.22.2. Към проектното предложение се прилага анализ на изпълнението на условията по т. 22.1., изготвен и съгласуван от правоспособно лице. Анализът следва да съдържа и изрична информация за кои от заявените за финансиране и/или наличните в стопанството на кандидата активи/оборудване/инсталации/системи за пестене на вода е предвидена фотоволтаичната инсталация, включена в проекта;22.3. Наличните в стопанството на кандидата напоителни системи, за чието захранване в проектното предложение е предвидено изграждане на фотоволтаична система, трябва да отговарят на условията на т. 23.2., т. 23.3. и т. 23.4.23. Финансова помощ се предоставя за инвестиции в напоителни инсталации за напояване на земеделски култури, ако:23.1. са в съответствие с Плана за управление на речните басейни за съответния район, в чийто териториален обхват ще се извършват инвестициите;23.2. към датата на подаване на проектното предложение за площите, за които е разработен бизнес плана, кандидатът има осигурен достъп до услуги за напояване и/или е титуляр на действащо разрешително за водовземане по ЗВ и се изпълняват параметрите и условията в разрешителното. В документите следва да са посочени конкретните имоти и площи, които се предвижда да бъдат напоявани.23.2.1. Действащото разрешително за водовземане по ЗВ трябва да е издадено преди 01.01.2024 г.23.2.1.1. Допустимо е разрешителното за водовземане да е издадено след 01.01.2024 г. само за кандидати, чиито площи, за които е разработен бизнес плана, попадат в обхвата на площите, в които към 1 януари 2007 г. е действала система за напояване. ДФЗ-РА извършва служебна проверка в наличните в ИСАК данни, базирани на РМС № 512 от 2000 г., а кандидатите могат да направят справка за даден поземлен имот на следния електронен адрес: https://napoiavane.nps.bg.23.2.2. Достъпът до услуга „доставка на вода за напояване“ се удостоверява със сключен договор с клон на „Напоителни системи“ ЕАД или със сдружение за напояване за настоящата година и/или за поне една от предходните три години (2021, 2022, 2023 г.) и/или с документ от тях, удостоверяващ възможността за предоставяне на услугата „доставяне на вода за напояване“;23.3. са налични или са предвидени за закупуване и монтиране уреди за измерване на потреблението на вода в рамките на планираните инвестиции в рамките на проектното предложение;23.4. има влязъл в сила административен акт, издаден по реда на глава шеста от ЗООС и/или ЗБР, или писмо, издадено по реда на чл. 2, ал. 2 от Наредбата за условията и реда за извършване на оценка за съвместимостта на планове, програми, проект и инвестиционни предложения с предмета и целите на опазване на защитените зони (ДВ, бр. 73 от 2007 г.), с който/което се одобрява осъществяването на инвестиционното предложение.24. Инвестиции за напоителни инсталации са допустими в рамките на напояваните площи, при условие че:24.1. осигуряват най-малко 15 на сто потенциална икономия на вода, когато се използва вода от водно тяло, определено в съответния действащ План за управление на речните басейни (ПУРБ) най-малко в добро екологично състояние – за повърхностните води, или добро количествено състояние – за подземните води;24.2. осигурява най-малко 15 на сто потенциална икономия на вода и ефективно намаление на консумацията на вода с не по-малко от 50 на сто от потенциалната икономия, когато се използва вода от водно тяло, определено в по-ниско от добро екологично или количествено състояние в съответния действащ ПУРБ и е обосновано изключение по чл. 156в или 156е от ЗВ.24.3. За площите, в които към 1 януари 2007 г. **не** е действала система за напояване, за доказване, че напоителните инсталации в стопанството са съществуващи, кандидатът представя:24.3.1. сключен договор с клон на „Напоителни системи“ ЕАД или със сдружение за напояване за поне една от предходните три години (2021, 2022, 2023 г.) и документи (фактури, платежни нареждания, банкови извлечения и др.) за плащане за ползвана вода за напояване - платени държавни такси към съответната Басейнова дирекция или по договор за ползване на услуга „доставка на вода за напояване“ с клон на „Напоителни системи“ ЕАД или сдружение за напояване за съответните години (2021, 2022, 2023 г.), **и**24.3.2. инвентарна книга, в която са отразени напоителните системи или елементи от тях (когато е приложимо).25. Условията по т. 24 не се прилагат за инвестиции за съоръжения за съхранение на вода или за инвестиции, които използват само рециклирани води.26. Инвестиции по т. 23, свързани с нетно увеличение на напояваната площ, не са допустими за подпомагане.27. За всяко проектно предложение с инвестиции в напояване на земеделски култури трябва да има разработен инженерен проект от инженер, вписан в регистъра на Камарата на инженерите в инвестиционното проектиране, правоспособен да проектира системи за напояване.27.1. Инженерният проект трябва да показва наличие на съществуващо или предвидено ново измервателно устройство на потреблението на вода в земеделското стопанство, включително и за наличните в стопанството на кандидата напоителни системи, за чието захранване в проектното предложение е предвидено изграждане на фотоволтаична система и трябва да показва изпълнение на посочените условия в т. 24 до т. 26.28. Дейностите трябва да бъдат съгласувани чрез становището за допустимост по чл. 155, ал. 1, т. 23 от ЗВ на инвестиционното предложение по отношение съответствието му с ПУРБ и Плана за управление на риска от наводнения. Становището за допустимост трябва да е издадено от съответната Басейнова дирекция за управление на водите към Министерството на околната среда и водите, в чийто териториален обхват ще се извършва инвестицията.**ВАЖНО:****29. Към проектното предложение кандидатите представят приложимите документи съгласно Раздел 24. 1 „Списък с общи документи“.****30. Дейностите и разходите по проекта са допустими за подпомагане, ако са извършени след подаване на проектното предложение, с изключение на общите разходи по т. 2 от Раздел 14.1 „Допустими разходи“, които могат да бъдат извършени и преди тази дата, но не по-рано от 1 януари 2014 г. Разходите за СМР са допустими за подпомагане, ако са извършени след посещение на място по т. 23 от раздел Раздел 21.2 „Оценка на административно съответствие и допустимост“.** |

## 13.3: Недопустими дейности:

|  |
| --- |
| 1. Финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на Европейския съюз.2. Финансова помощ не се предоставя за дейности:а) включени в оперативните програми по чл. 33 от Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (OB L 347, 20.12.2013 г.) на кандидати – организации на производители на плодове и зеленчуци;б) по преструктуриране и конверсия на винени лозя, в т.ч. за създаването и презасаждането на винени лозя и за напоителни инсталации, необходими за отглеждането на винени лозя, включително системи за капково напояване, инсталации за дъждуване и малки помпени станции, допустими за подпомагане по мярка „Преструктуриране и конверсия“ от Националната програма за подпомагане на лозаро-винарския сектор за периода 2014-2018 г. и 2019 – 2023 г. и по Наредба № 14 от 11 септември 2023 г. за условията и реда за предоставяне на финансова помощ по интервенциите в лозаро-винарския сектор, включени в Стратегическия план за развитие на земеделието и селските райони за периода 2023 - 2027 година;в) свързани с производството и съхранението на тютюн;г) свързани с производството и съхранението на маслиново масло и трапезни маслини;д) подпомагани по чл. 6 от Регламент (ЕО) № 1952/2005 на Съвета от 23 ноември 2005 г. относно общата организация на пазара на хмел и за отмяна на Регламенти (ЕИО) № 1696/71, (ЕИО) № 1037/72, (ЕИО) № 879/73 и (ЕИО) 1981/82 (OB L 314, 30.11.2005 г.);е) допустими за подпомагане по мерките за подкрепа на подновяването на пчелните кошери от Националната програма по пчеларство за периода 2017-2019 г. и 2020 – 2022 г., в т.ч. закупуването на кошери от кандидати, притежаващи по-малко от 150 пчелни семейства;ж) свързани с преработка на първични селскостопански продукти.3. Финансова помощ не се предоставя за проектни предложения, включващи инвестиции, които не отговарят на Европейското и национално законодателство.4. Не са допустими за подпомагане:- дейности и разходи за СМР, освен монтаж на допустимите машини, съоръжения, оборудване, инсталации и системи, както е посочено в т. 19 от раздел 13.2.;- разходи за инвестиции, насочени към привеждане в съответствие със съществуващи стандарти на ЕС;- закупуване на земя и сгради;- всички дейности, които не са сред посочените като допустими в Условията за кандидатстване.5. По процедурата не се подпомагат като самостоятелно проектно предложение:а) събарянето на стари сгради и производствени съоръжения;б) нематериални инвестициите, включително закупуване на софтуер;в) фотоволтаични системи;г) доставка и монтаж на съоръжения за съхраняване на вода;д) комбинация от изброените. |

# 14. Категории разходи, допустими за финансиране:

## 14.1. Допустими разходи:

|  |
| --- |
| **1. Инвестиционни разходи:****1.1. Разходи за материални инвестиции за:*** + 1. Доставка и монтаж на напоителни инсталации (или елементи от тях), включително (неизчерпателен списък) инсталации за дъждуване, инсталации за капково напояване, пивоти, тръбно-ролкови машини, водни помпи и помпени станции, генератори, филтри, тръби, маркучи и други елементи от тях;
		2. Доставка и монтаж на съоръжения за съхраняване на вода – стационарни резервоари и цистерни и др.;
		3. Доставка и монтаж на оборудване за автоматизиране на напояването, включващи цифрови и автоматизирани решения;
		4. Доставка и монтаж на други активи, свързани с ефективното използване на водите при осъществяване на земеделската дейност;
		5. Доставка и монтаж на оборудване/съоръжения за прилагане на технологии за пестене на вода за напояване;
		6. Доставка и монтаж на оборудване/съоръжения за прилагане на технологии за пестене на вода в животновъдството;
		7. Доставка и монтаж на автоматизирани системи за поене, контейнери с преливници за дъждовна вода в животновъдството и др.;
		8. Доставка и монтаж на инсталации за подобряване качеството на входящи и изходящи води (пречистване, филтриране и др.);
		9. Доставка и монтаж на фотоволтаични системи, необходими за захранване на допустимите активи/оборудване/инсталации по проекта или на налични такива в стопанството на кандидата;
		10. Строително-монтажни работи, пряко свързани с изпълнение на дейностите по проекта.

**1.2. Разходи за нематериални инвестиции за:**1.2.1. закупуване на софтуер, пряко свързан с работата на активите по т. 1.1., включени в проекта.1.2.2. ноу-хау, придобиване на патенти права и лицензи, за регистрация на търговски марки и процеси, необходими за изготвяне и изпълнение на проекта.**2. Общи разходи -** Разходи, свързани с проектното предложение, в т.ч. разходи за предпроектни проучвания, такси, хонорари за архитекти, инженери и консултанти, консултации за екологична и икономическа устойчивост на проекти, проучвания за техническа осъществимост на проекта, извършени както в процеса на подготовка на проекта преди подаване на проектното предложение, така и по време на неговото изпълнение. |

## 14.2. Условия за допустимост на разходите:

|  |
| --- |
| 1. Финансова помощ се предоставя в рамките на наличните средства по тази процедура под формата на възстановяване на действително направени и платени допустими разходи.2. Допустими за подпомагане са само основателни разходи, включени в проектното предложение.3. Дейностите и разходите по проекта, с изключение на разходите по т. 2 от раздел 14.1 „Допустими разходи“, не са допустими за подпомагане, ако са извършени преди подаване на проектното предложение.4. Закупуването чрез финансов лизинг на активите е допустимо, при условие че ползвателят на помощта стане собственик на съответния актив не по-късно от датата на подаване на заявката за окончателно плащане за същия актив.5. Разходите по т. 1.2. от раздел 14.1 не могат да надхвърлят 10 на сто от разходите по т. 1.1 от раздел 14.1, но не повече от 50 000 лева.6. Разходите по т. 2 от Раздел 14.1 „Допустими разходи“:6.1. са допустими, ако са извършени не по-рано от 1 януари 2014 г., независимо дали всички свързани с тях плащания са направени;6.2. не могат да надхвърлят 10 на сто от общия размер на допустимите инвестиционни разходи по проектното предложение.7. Компонентите на разходите по т. 2 от Раздел 14.1 „Допустими разходи“ не могат да превишават следните стойности:7.1. Допустимите разходи за консултантски услуги, свързани с подготовката и управлението на проектното предложение и разходите за правни услуги, като част от разходите по т. 2 от Раздел 14.1 „Допустими разходи“ не могат да превишават пет на сто от допустимите инвестиционни разходи по т. 1 от Раздел 14.1 „Допустими разходи“, но не повече от 30 000 лева;7.2. Допустимите разходи, свързани с допустимите инвестиционни разходи по проекта, за предпроектно проучване, оценка на въздействието върху околната среда, хонорари за архитекти и инженери, извън тези по т. 7.1 като част от общите разходи по т. 2 от Раздел 14.1 „Допустими разходи“ не могат да превишават 5 на сто от допустимите разходи по т. 1 от Раздел 14.1 „Допустими разходи“.8. Оценителната комисия по чл. 33 от ЗУСЕФСУ извършва оценка на основателността на предложените за финансиране разходи, посочени в Раздел 14.1 „Допустими разходи“ чрез съпоставяне на предложените разходи с определените от РА референтни разходи за допустими за финансиране активи и услуги и/или сравняване на представени оферти.9. Списък с наименованията на активите, дейностите и услугите, за които са определени референтни разходи, е приложен към настоящите условия за кандидатстване - Приложение № 5.10. За всеки заявен за финансиране разход по Раздел 14.1 „Допустими разходи“, който към датата на подаване на проектното предложение е включен в списъка по т. 9, кандидатът представя една независима оферта, която съдържа наименованието на оферента, срока на валидност на офертата, датата на издаване на офертата, подпис на оферента, описание на марка и модел (когато е приложимо), подробна техническа спецификация/количествено-стойностна сметка (КСС) на активите/услугите, цена в левове или евро с посочен данък върху добавената стойност (ДДС). Оценителната комисия извършва съпоставка между размера на определения референтен разход и на предложения за финансиране от кандидата, като одобрява за финансиране разхода до по-ниския му размер.11. За всеки заявен за финансиране разход по Раздел 14.1 „Допустими разходи“, който към датата на подаване на проектното предложение не е включен в списъка по т. 9, кандидатът представя най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис на оферента, описание на марка и модел (когато е приложимо), подробна техническа спецификация/КСС на активите/услугите, цена в левове или евро с посочен ДДС. Кандидатът представя, запитване за оферта по образец съгласно Приложение № 6. В тези случаи оценителната комисия извършва съпоставка между размера на разхода, посочен във всяка от представените оферти, проверява за наличие на референтен разход за активите от избраните и неизбраните оферти, като одобрява за финансиране разхода до най-ниския размер.12. В случаите по т. 10 и 11 оферентите, когато са местни лица, следва да са вписани в Търговския регистър към Агенцията по вписванията, а оферентите – чуждестранни лица, следва да представят документ за правосубектност съгласно националното им законодателство. Изискването за вписване в Търговския регистър към Агенцията по вписванията не се прилага за физически лица, предоставящи услуги по т. 2 от Раздел 14.1 „Допустими разходи“.13. Когато за заявения за финансиране разход кандидатът е представил съпоставими оферти, независимо че разходът е включен в списъка по т. 9, оценителната комисия по чл. 33 от ЗУСЕФСУ извършва съпоставка между размера на разхода, посочен във всяка от представените оферти, и размера на определения референтен разход за активите от избраната и от неизбраните оферти, като одобрява за финансиране разхода до най-ниския му размер.14. Изискванията по т. 8 - 13 не се прилагат по отношение на заявени за финансиране разходи за такси за извършвани услуги от държавни и/или общински органи и институции. В случай на кандидатстване за разходи за такси, оценителната комисия по чл. 33 от ЗУСЕФСУ може да извърши проверки на предложените разходи и да приложи лимити съгласно определените тарифи за такси на съответната институция.15. За кандидати, които се явяват възложители по чл. 5 и 6 от ЗОП:15.1. за разходите по т. 2 от Раздел 14.1 „Допустими разходи“, извършени преди датата на подаване на проектното предложение, кандидатите при подаване на проектното предложение представят заверено от възложителя копие на всички документи от проведената съгласно изискванията на ЗОП процедура за избор на изпълнител/и;15.2. когато заявеният за финансиране разход не е включен в списъка по т. 9 към датата на подаване на проектното предложение, обосноваността на разходите се преценява чрез представяне на най-малко три съпоставими независими оферти, по които оферентите трябва да отговарят на изискванията по т. 12.15.3. кандидатите събират офертите по т. 15.2. чрез прилагане на принципа на пазарни консултации съгласно ЗОП, като публикуват на профила на купувача информация относно вида на инвестицията, която ще бъде заявена за финансиране, придружена от техническа спецификация с посочени минимални параметри или подробно описание на актива;15.4. минималното съдържание на офертите по т. 15.2. е наименование на оферента, срок на валидност на офертата, дата на издаване на офертата, подпис на офертата, техническо предложение, ценово предложение в лева с посочен ДДС.15.5. обосноваността на разхода се преценява чрез съпоставяне с определените референтни разходи.16. Техническите спецификации с посочени минимални параметри или подробно описание на актива, описани в Приложение № 7 „Основна информация за проектното предложение и таблица на заявените разходи“, трябва да съответстват на описаното в Запитването за оферта (Приложение № 6). |

## 14.3. Недопустими разходи:

|  |
| --- |
| 1. Разходи за закупуване и/или инсталиране на оборудване, машини и съоръжения втора употреба.2. Разходи за закупуване на недвижима собственост.3. Разходи за ДДС, с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност (ЗДДС).4. Оперативни разходи, включително разходи за поддръжка, наеми, застраховка, както и други разходи, възникнали при изпълнение на договори за лизинг, марж/печалба за лизингодателя, разходи за лихви, разходи за неустойки и такси, режийни разходи.5. Разходи за банкови такси, разходи за гаранции, изплащане и рефинансиране на лихви.6. Разходи за принос в натура.7. Разходи за изследвания за разработване на нови продукти, процеси и технологии.8. Разходи за търговия на дребно.9. Разходи за закупуване на права за производство на земеделска продукция.10. Разходи за закупуване на животни, едногодишни растения и тяхното засаждане, както и създаване на трайни насаждения.11. Разходи за закупуване, включително чрез финансов лизинг, на нови машини и оборудване, включително компютърен софтуер, за частта над пазарната им стойност.12. Разходи за сертификация по НАССР (Анализ на опасностите и контрол на критичните точки) и по други международно признати стандарти.13. Разходи, които представляват обикновена подмяна.14. Разходи, свързани с плащания в брой.15. Инвестиции в частта им, която надвишава определените референтни разходи или ограниченията, посочени в раздел 14.2.16. Разходи за строително-монтажни работи, извършени преди посещението на място по т. 23 от Раздел 21.2 „Оценка на административно съответствие и допустимост“.17. Общи разходи, извършени преди 01.01.2014 г.18. Финансова помощ не се предоставя за финансиране на разходи, обект на финансиране по проекта, които вече са финансирани със средства от ЕСИФ или чрез други инструменти на ЕС в съответствие с чл. 65, параграф 11 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ, L 347/320 от 20 декември 2013 г.), както и с други публични средства, различни от тези на бенефициента за дейностите, които се подпомагат по настоящата процедура и са за същия обект/и.19. Разходи за закупуване на превозни средства – пътни превозни средства, въздухоплавателни средства (включително дронове), плавателни съдове и плавателни средства.20. Разходи за инвестиции в дренажни и водовземни съоръжения и сондажи.21. Разходи за закупуване на земеделска техника.22. Разходи, свързани с нетно увеличение на напояваните площи.23. Всички разходи, които не са сред посочените като допустими в раздел 14.1. |

# 15. Допустими целеви групи (ако е приложимо):

|  |
| --- |
| Проектни предложения, представени от земеделски стопани и от признати групи или организации на производители. |

# 16. Приложим режим на минимални/държавни помощи:

|  |
| --- |
| Съгласно чл. 81 от Регламент (ЕС) № 1305/2013 г. на Европейския парламент и на Съвета от 17 декември 2013 година относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (OB, L 347, 20.12.2013 г.), разпоредбите на чл. 107, 108 и 109 от Договора за функционирането на Европейския съюз (ДФЕС) не се прилагат по отношение на плащания, предоставени по ПРСР 2014-2020 в рамките на обхвата на чл. 42 от ДФЕС. По процедурата се подпомагат инвестиции, които са насочени единствено към управление на водите при производство на селскостопански продукти по смисъла на чл. 42 от ДФЕС. Подпомагането по подмярката попада изцяло в обхвата на чл. 42 от ДФЕС. |

# 17. Хоризонтални политики:

|  |
| --- |
| 1. Изпълнението на дейностите по настоящата процедура следва да е в съответствие с политиката на ЕС за равенство между половете, недискриминация и устойчиво развитие.2. По настоящата процедура следва да е налице съответствие на проектните предложения със следните принципи на хоризонталните политики на ЕС:а) равнопоставеност и недопускане на дискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в настоящите условия, независимо от техния пол, етническа принадлежност или увреждания.б) устойчиво развитие – подкрепа за проектни предложения, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.3. В т. 11 от Формуляра за кандидатстване в ИСУН 2020, кандидатите следва да аргументират как предложените дейности съответстват и допринасят за реализиране на хоризонталните политики. Прилагането на заложените в проектното предложение принципи ще се проследява на етап изпълнение на проектното предложение. |

# 18. Минимален и максимален срок за изпълнение на проекта:

|  |
| --- |
| Одобреният проект се изпълнява в срок до 30 септември 2025 г. |

# 19. Ред за оценяване на концепциите за проектни предложения:

|  |
| --- |
| Неприложимо |

# 20. Критерии и методика за оценка на концепциите за проектни предложения:

|  |
| --- |
| Неприложимо |

# 21. Ред за оценяване на проектните предложения:

|  |
| --- |
| 1. Оценката на проектните предложения се извършва при спазване на реда, определен в ЗПЗП, ЗУСЕФСУ, ПМС № 162/2016 г. и приложимото Европейско законодателство.2. Оценката и класирането на проектните предложения по настоящата процедура се извършват от оценителна комисия по чл. 33 от ЗУСЕФСУ, а в случаите на предварителна оценка – и от комисияпо чл 9в, ал 2 от ЗПЗП, назначена със заповед на Изпълнителния директор на Държавен фонд „Земеделие“ – Разплащателна агенция (ДФЗ-РА).3. Оценката на проектните предложения включва:а) Етап 1: Предварителна оценка (ако размерът на заявената финансова помощ на подадените проектни предложения надхвърля съответния разполагаем бюджет за настоящата процедура)б) Етап 2: Оценка на административното съответствие и допустимостта;в) Етап 3: Техническа и финансова оценка. |

## 21.1. Предварителна оценка на проектните предложения:

|  |
| --- |
| 1. Когато размерът на заявената безвъзмездна финансова помощ на всички подадени проектни предложения за настоящата процедура надхвърля разполагаемия бюджет по настоящите Условия за кандидатстване, ДФЗ-РА извършва предварителна оценка на проектните предложения по критериите, посочени в Раздел 22 „Критерии и методика за оценка на проектните предложения“. 2. Изпълнителният директор на ДФЗ-РА назначава комисия по чл. 9в, ал. 2 от ЗПЗП, която извършва предварителна оценка на проектните предложени. В едномесечен срок след приключване на периода на прием комисията оценява и класира проектните предложения по критерии, посочени в Раздел 22 „Критерии и методика за оценка на проектните предложения“.3. Комисията изготвя списък на всички проектни предложения, в който се посочва полученият брой точки за всеки проект по всеки критерий. Списъкът се публикува на интернет страницата на ДФЗ-РА най-късно в срока по т. 2.4. Кандидатите могат да подадат възражение до ръководителя на УО на ПРСР 2014-2020 г. в 14-дневен срок от публикуването на списъка. 5. Ръководителят на УО на ПРСР 2014-2020 г. назначава комисия по чл. 9в, ал. 5 от ЗПЗП за разглеждане на възраженията по т. 4. Комисията се произнася в срок от 60 дни от подаване на всяко възражение и уведомява комисията по т. 2.6. Въз основа на извършената предварителна оценка, съответно на уведомлението по т. 5, комисията по т. 2 изготвя и публикува на интернет страницата на ДФЗ-РА в едноседмичен срок от уведомлението по т. 7, списък на:а) проектните предложения, за финансирането на които е необходим бюджет, който не надвишава с повече от 30 на сто бюджета, определен в Условията за кандидатстване по настоящата процедура, включително проектните предложения, получили еднакъв брой точки;б) всички проектни предложения, извън посочените в буква „а“.7. След разглеждане на последното възражение по т. 4, комисията по т. 5 (комисия по чл. 9в, ал. 5 от ЗПЗП) уведомява комисията по т. 2 (комисия по чл. 9в, ал. 2 от ЗПЗП) за броя на постъпилите възражения. |

## 21.2. Оценка на административно съответствие и допустимост:

|  |
| --- |
| 1. В тримесечен срок от публикуване на списъците по т. 6 от Раздел 21.1 „Предварителна оценка на проектните предложения“ от настоящите Условия за кандидатстване се извършва процедурата чрез подбор на проектни предложение по реда на глава трета, раздел ІІ от ЗУСЕФСУ, за проектните предложения по Раздел 21.1, т. 6, б. „а“ от настоящите Условия за кандидатстване до достигане на 110 на сто от бюджета по настоящата процедура.2. След оценяване на проектните предложения по т. 1 и при наличие на остатъчен бюджет до 110 на сто, и преди класиране се извършва оценяване и на проектните предложения по Раздел 21.1, т. 6, б. „б“ до 110 на сто от бюджета по настоящата процедура.3. В процеса на оценка на административно съответствие и допустимост на проектните предложения по процедурата, ще се извършват следните проверки:а) проектното предложение отнася ли се за обявената процедура за подбор на проекти;б) представени ли са всички документи, посочени в Раздел 24 „Списък на документите, които се подават на етап кандидатстване“ и попълнени ли са съгласно изискванията;в) съответствие на кандидатите, дейности и разходите с критериите за допустимост;г) основателни ли са заявените за подпомагане разходи;д) представеният бизнес план доказва ли икономическа жизнеспособност съгласно изискванията в Раздел 13.2 „Условия за допустимост на дейностите“.4. Оценката за административно съответствие и допустимост се извършва във основа на критериите съгласно Приложение № 8 към Условията за кандидатстване.5. Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.6. Като част от проверката за административно съответствие и допустимост оценителната комисия може да извърши посещение и/или проверка на място за установяване на фактическото съответствие с представените документи, като:а) се изпраща уведомление до бенефициента за датата на предстоящата проверка и посещението/проверката на място се извършва в присъствието на кандидата или упълномощен негов представител;б) след приключване на посещението/проверката на място служителят/ите на ДФЗ - РА съставя/т протокол с резултатите от посещението/проверката и го представя/т за подпис на кандидата или на упълномощен негов представител, който има право да напише в протокола обяснения и възражения по направените констатации;в) екземпляр от протокола по буква „б“ се предоставя на кандидата или на упълномощен негов представител веднага след приключване на посещението/проверката на място; г) в случай че кандидатът или упълномощен негов представител не е открит при извършване на посещението/проверката на място или възпрепятства/попречи извършването на посещение на място/проверката на място, оценителните комисии уведомяват кандидата, като му изпращат копие от протокола чрез ИСУН 2020;д) в едноседмичен срок от получаването на протокола по буква „г“ за посещението/проверката на място кандидатът може писмено чрез ИСУН 2020 да направи възражения и да даде обяснения по направените констатации пред изпълнителния директор на ДФЗ - РА. 7. Когато при проверките се установи липса на документи или друга нередовност, съответната комисия по чл. 33 от ЗУСЕФСУ изпраща на кандидата уведомление чрез ИСУН 2020 за установените липси/нередовности и определя 15-дневен срок за тяхното отстраняване. При необходимост оценителната комисия може да изиска представяне на техническата документация, въз основа на която е издадено разрешението за строеж или за разрешението за поставяне. Представени след този срок данни и/или документи, както и такива, които не са изрично изискани от РА, не се вземат предвид.8. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание.9. След приключване на оценката на административното съответствие и допустимостта, на интернет страницата на ДФЗ - РА ([www.dfz.bg](http://www.dfz.bg)) и в ИСУН 2020 се публикува списък с проектните предложения, които не се допускат до техническа и финансова оценка с посочени основанията за това. За недопускането се съобщава на всеки от кандидатите, включени в списъка по предходното изречение, по реда на чл. 22, ал. 3 от ЗУСЕФСУ.10. Кандидатите, чиито проектни предложения не са допуснати до техническа и финансова оценка могат да подадат възражения пред изпълнителния директор на ДФЗ - РА в едноседмичен срок от съобщението на електронната страница на ДФЗ-РА относно оценката на административното съответствие и допустимостта чрез ИСУН 2020.11. Процедурата за разглеждане на възраженията протича по реда на чл. 18 от ПМС № 162/2016 г. Когато кандидатът не подаде възражение проектното предложение се включва в списъка на предложените за отхвърляне проектни предложения.12. Кандидатът може по всяко време да оттегли своето проектно предложение от оценителния процес, като подаде писмено искане до изпълнителния директор на ДФЗ - РА чрез ИСУН 2020. В този случай оценителната комисия не разглежда оттегленото предложение. Оттеглянето на предложението се записва в оценителния доклад.13. В случай, че кандидат е подал повече от едно проектно предложение в рамките на една процедура, на оценка подлежи единствено последното подадено по време проектно предложение. С подаване на всяко следващо проектно предложение в срока на обявения прием, предходно подаденото проектно предложение по същата процедура се счита за оттеглено.14. Когато кандидатът е уведомен от съответната оценителна комисия за случаи на съмнение за нередности в документите в проектното предложение или когато кандидатът е уведомен за намерението да му бъдат извършени проверка/посещение на място, и когато в резултат от извършената проверка/посещение на място се установи съмнение за нередност, не се разрешава оттегляне по отношение на частите на тези документи, засегнати от нередността или на проектното предложение в неговата цялост. В тези случаи съответната оценителна комисия писмено уведомява кандидата за решението си по направеното искане за оттегляне.15. При оттегляне на проектно предложение, което не попада в обхвата на т. 14, изпълнителният директор на ДФЗ - РА прекратява образуваното пред него административно производство, а кандидатът има право да подаде ново проектно предложение, в случай че е обявена нова процедура за подбор по подмярката.16. Проектното предложение може да бъде поправяно по всяко време след подаването само в случай на очевидни грешки, признати от оценителната комисия. Искането за извършване на поправка се подава от кандидата или упълномощено от него лице чрез ИСУН 2020.17. Поправката в проектното предложение се извършва от съответната оценителна комисия до приключване на работата ѝ, а след решение за предоставяне на БФП - от определени от изпълнителния директор на ДФЗ - РА служители.18. За очевидни грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидатът е действал добросъвестно.19. Не се допуска поправяне на проектното предложение и представените от кандидата документи към него извън хипотезата по т. 16.20. Оценителната комисия може да извършва корекции в бюджета на проектно предложение, в случай че при оценката се установи:а) наличие на недопустими дейности и/или разходи;б) несъответствие между предвидените дейности и видовете заложени разходи;в) дублиране на разходи;г) неспазване на други условия за допустимост в настоящите условия за кандидатстване;д) неоснователност на разходите.21. Корекциите по т. 20, букви „б“ и „в“ се извършват след изискване на допълнителна пояснителна информация от кандидата.22. Корекциите по т. 20 не могат да водят до:а) увеличаване на размера или на интензитета на безвъзмездната финансова помощ, предвидени в подаденото проектно предложение;б) невъзможност за изпълнение на целите на проекта или на проектните дейности;в) подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕФСУ.**ВАЖНО:****23. Оценителната комисия задължително извършва посещение на място за проектните предложения, включващи инвестиции за извършване на СМР в срок до един месец от публикуване на списъците по т. 6 от Раздел 21.1 „Предварителна оценка на проектните предложения“ или от назначаване на оценителна комисия, в случай, че не е извършена предварителна оценка.****24. Ако документът по т. 12 от раздел 24.1. Списък с общи документи, както и разрешително за водовземане по т. 24 (за случаите по т. 23.2.1.1. от раздел 13.2) от раздел 24.1. Списък с общи документи, не са представени от кандидата в срока по т. 7 от Раздел 21.2 „Оценка за административно съответствие и допустимост“, кандидатът следва да представи уведомително писмо от компетентия орган, от което да е видна причината, поради която не е издаден съответния документ.****24.1. В случай че причината за неиздаването е свързана със задължителни административни срокове, документите могат да бъдат представени не по-късно от срока по т. 3 от Раздел 21.3 „Техническа и финансова оценка“.** |

## 21.3. Техническа и финансова оценка:

|  |
| --- |
| 1. Техническата и финансова оценка се извършва само за проектните предложения, които са преминали успешно оценка на административното съответствие и допустимостта.2. Техническата и финансова оценка на проектните предложения по процедурата се извършва по критерии за оценка съгласно Раздел № 22.1 „Критерии за оценка на проектни предложения“, Раздел № 22.2 „Методика за оценка на проектни предложения“ и указанията, разписани в Приложение № 9 към Условията за кандидатстване.3. Когато при оценката се установят обстоятелства, които изискват допълнителна пояснителна информация, комисията изпраща на кандидата уведомление чрез ИСУН 2020 и определя срок за представяне на информацията. С уведомлението могат да бъдат изискани и документът по т. 12, както и разрешително за водовземане по т. 24 от раздел 24.1. „Списък с общи документи“, които не са представени от кандидата в срока по т. 7 от Раздел 21.2 „Оценка за административно съответствие и допустимост“. При непредставяне на тези документи, проектното предложение може да бъде отхвърлено само и единствено на това основание.4. Допълнителна информация може да бъде предоставена само по искане на оценителната комисия, като информацията не следва да съдържа елементи, водещи до подобряване на първоначалното проектно предложение или биха оказали влияние върху тежестта на критериите за оценка.5. При непредставяне на изисканата допълнителна информация или разяснения в срок проектното предложение може да бъде отхвърлено само и единствено на това основание или съответно да получи по-малък брой точки.6. Всяка информация, предоставена извън официално изисканата от оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване качеството на първоначалното проектно предложение.**ВАЖНО:****7. В процеса на техническа и финансова оценка председателят на комисията осигурява единен подход при прилагане на критериите за оценка, посочени в Раздел 22 „Критерии и методика за оценка на проектни предложения“.****8. В случай на непредставяне на изискуемият документ по т. 12, както и разрешително за водовземане по т. 24 (за случаите по т. 23.2.1.1. от раздел 13.2) от раздел 24.1. Списък с общи документи, най-късно в срока по т. 3 от Раздел 21.2 „Техническа и финансова оценка“, се отказва предоставяне на финансова помощ за инвестициите за напояване. В тези случаи оценителната комисия извършва допълнителна оценка на показателите на бизнес плана в съответствие с одобрения размер на финансовата помощ и проектното предложение може да бъде отказано, когато след оценката не отговаря на условието на т. 8 от раздел 13.2: „Условия за допустимост на дейностите“.****8.1. Когато не е представен документа по т. 12, проектното предложение може да бъде отхвърлено само и единствено на това основание.** |

# 22. Критерии и методика за оценка на проектните предложения

## 22.1 Критерии за оценка на проектни предложения

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. Постъпилите проектни предложения се оценяват в съответствие със следните критерии за оценка:

|  |  |  |  |  |
| --- | --- | --- | --- | --- |
| **№** | **Приоритет** | **Критерий за оценка** | **Минимално изискване** | **Максимален брой точки** |
| **1** | **Подпомагане на земеделски стопани в чувствителни сектори** | **1.1** | Проектни предложения с инвестиции и дейности, насочени в сектор "Плодове и зеленчуци", и/или сектор "Животновъдство", и/или сектор "Етеричномаслени и медицински култури" | Над 75 % от допустимите инвестиционни разходи по проекта са изцяло насочени към секторите, посочени в критерия за оценка | **20** |
| **2** | **Подпомагане на проекти с интегриран подход** | **2.1** | Проектни предложения, представени от кандидати, които не са одобрени за подпомагане по подмярка 4.1 „Инвестиции в земеделски стопанства“ от ПРСР 2014-2020 | \* | **10** |
| **2.2** | Проектни предложения, представени от кандидати до 40 години включително. | \* | **5** |
| **2.3** | Проектни предложения, представени от кандидати с история като земеделски стопанин | Кандидатът по проектното предложение има регистрация като земеделски стопанин за следните четири стопански години 2020/2021, 2021/2022, 2022/2023 и 2023/2024 | **10** |
| **2.4** | Средноаритметичният размер на оперативната печалба на кандидата от последните три години, е по-голям от общата стойност на разходите по проектното предложение. | Средноаритметичният размер на оперативната печалба на кандидата от последните три завършени финансови години (2021, 2022 и 2023 г.), умножен по:* „5“ е по-голям от общата стойност на разходите по проектното предложение, по процедурата – 20 точки;
* „6“ е по-голям от общата стойност на разходите по проектното предложение, по процедурата – 18 точки;
* „7“ е по-голям от общата стойност на разходите по проектното предложение, по процедурата – 16 точки;
* „8“ е по-голям от общата стойност на разходите по проектното предложение, по процедурата – 14 точки;
* „9“ е по-голям от общата стойност на разходите по проектното предложение, по процедурата – 12 точки;
* „10“ е по-голям от общата стойност на разходите по проектното предложение, по процедурата – 10 точки
 | **20** |
| **2.5** | Средноаритметичният размер на приходите от продажби на кандидата от последните три години, е по-голям от общата стойност на разходите по проектното предложение. | Съотношението между заявената стойност на проектното предложение и средноаритметичният размер на нетни приходи от продажби на продукция на кандидата от три завършени финансови години (2021, 2022 и 2023 г.) е:* по-малко или равно на 2 – 10 точки;
* по-голямо от 2 и по-малко или равно на 3 – 8 точки;
* по-голямо от 3 и по-малко или равно на 4 – 7 точки;
* по-голямо от 4 и по-малко или равно на 5 – 6 точки;
* по-голямо от 5 и по-малко или равно на 6 – 5 точки;
* по-голямо от 6 и по-малко или равно на 7 – 4 точки;
* по-голямо от 7 и по-малко или равно на 8 – 3 точки;
* по-голямо от 8 и по-малко или равно на 9 – 2 точки;
* по-голямо от 9 и по-малко или равно на 10 – 1 точка;
* по-голямо от 10 – 0 точки
 | **10** |
| **2.6** | Проектни предложения, подадени от групи/организации на производители на селскостопански продукти | \* | **10** |
| **2.7** | Проектни предложения с инвестиции и дейности в напоителни системи за напояване при отглеждане на царевица | Над 50 % от допустимите инвестиционни разходи по проекта са изцяло насочени към инвестиции за напояване за отглеждане на царевица. | **10** |
| **3** | **Проекти, които допринасят за устойчиво и цифрово икономическо възстановяване** | **3.1** | Проектни предложения на кандидати, които са производители на биологични продукти | Кандидатът е оператор, който има сключен действащ договор за контрол и сертификация по правилата на биологичното производство преди 01.01.2024 г. за всички видове земеделски култури и/или животни, с които се кандидатства по проектното предложение | **10** |
| **Общ брой точки** | **105** |
| **Максимален брой точки** | **105** |
| **Минимален брой точки****/За предоставяне на финансова помощ/** | **15** |

 |

## 22.2 Методика за оценка на проектните предложения

|  |
| --- |
| 1. Подпомагат се проектни предложения, получили най-малко 15 точки съгласно критериите за оценка на проекти.2. Проектни предложения с инвестиции и дейности, насочени към сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“ (критерии за оценка № 1.1) са такива, при които над 75 на сто от стойността на допустимите инвестиционни разходи, включени в проектното предложение, са изцяло свързани с дейностите по производство, съхранение и продажба на селскостопанските култури и/или животни посочени в Приложение № 10 от настоящите Условия за кандидатстване. Допустимите инвестиционни разходи, които се използват едновременно и за дейности, свързани с отглеждането на култури/животни, извън посочените в Приложение № 10, не се считат за разходи, изцяло насочени в приоритетните сектори.3. Проектни предложения, представени от кандидати, които не са одобрени за подпомагане по подмярка 4.1 „Инвестиции в земеделски стопанства“ (критерий за оценка № 2.1) са такива, представени от кандидати, които не са одобрени за подпомагане със заповед на изпълнителния директор на ДФ „Земеделие“ по реда на Наредба № 9 от 21 март 2015 година и/или нямат изпратена покана за сключване на административен договор по процедура чрез подбор № BG06RDNP001-4.008 и № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ на Програма за развитие на селските райони за периода 2014-2020 г.4. Приоритет по критерий за оценка № 2.2 получават кандидати – физически лица, еднолични търговци и еднолични дружества с ограничена отговорност (ЕООД), за които физическото лице, физическото лице-търговец или физическото лице – едноличен собственик на капитала е на възраст от 18 до 40 години включително. Изпълнението на условието се проверява служебно в Търговския регистър и регистър на ЮЛНЦ и чрез ЕГН на физическото лице.4.1. За кандидати ЕООД точки по критерия се присъждат, когато едноличен собственик на капитала на дружеството е физическо лице, което не е променяно след 01.01.2024 г. и отговаря на условията за получаване на предимство.4.2. За кандидати групи/организации на производители минималното изискване по критерий за оценка № 2.2 се счита за изпълнено, когато над 50 на сто от членовете на групата/организацията, отговарят на посоченото условие.5. Проектни предложения, представени от кандидати с история като земеделски стопанин (критерий за оценка № 2.3), приоритет получават проектни предложения, подадени от кандидати, регистрирани като земеделски стопани за последните четири стопански години (2020/2021, 2021/2022, 2022/2023 и 2023/2024). Изпълнение на изискването се проследява служебно чрез достъп до Регистър „Земеделски стопани“.6. Оперативната печалба на кандидата от последните три завършени финансови години (2021 г., 2022 г. и 2023 г.), се определя, като се използват следните данни от ОПР за съответната финансова година: стойността от Раздел А, т. I „Приходи от оперативна дейност”, ред „Общо за група I”, (код 15000) от приходната част на ОПР за съответната финансова година *минус* стойността от Раздел А, т. I „Разходи за оперативна дейност”, ред „Общо за група I”, (код 10000) от разходната част на ОПР за съответната финансова година *плюс* стойността от ред „Разходи за амортизация и обезценка на дълготрайни материални и нематериални активи”, (код 10410) от разходната част на ОПР за съответната финансова година. Изчислява се средноаритметичния размер на оперативната печалба за последните три завършени финансови години (2021 г., 2022 г. и 2023 г.) с помощта на лист „Т2 Оперативна печалба“ от Приложение № 7.6.1. В случай, че кандидатът не съставя ОПР съгласно Закона за счетоводството, за източник на информация се използва „Приложение № 3 - доходи от друга стопанска дейност“ от Годишна данъчна декларация за съответната година на физическото лице, като се взимат предвид стойността от ред 3 „Сума на доходите, подлежащи на облагане по реда на чл. 29 от ЗДДФЛ“ и ред 4 „Разходи за дейността“.6.2. В случай, че полученият средноаритметичен размер на оперативната печалба на кандидата от последните три завършени финансови години, умножен по:*- „5“ е по-голям от общата стойност на заявените разходи по проектното предложение, то същото получава 20 точки;**- „6“ е по-голям от общата стойност на заявените разходи по проектното предложение, то същото получава 18 точки;**- „7“ е по-голям от общата стойност на заявените разходи по проектното предложение, то същото получава 16 точки;**- „8“ е по-голям от общата стойност на заявените разходи по проектното предложение, то същото получава 14 точки;**- „9“ е по-голям от общата стойност на заявените разходи по проектното предложение, то същото получава 12 точки;**- „10“ е по-голям от общата стойност на заявените разходи по проектното предложение, то същото получава 10 точки.*7. Нетните приходи от продажби на продукция на кандидата от трите завършени финансови години (2021 г., 2022 г. и 2023 г.), се определя, като се използват следните данни от отчет за приходи и разходи (ОПР) за съответната финансова година: стойността от Раздел А, т. I „Приходи от оперативна дейност”, ред „Нетни приходи от продажба на продукция”, (код 15110) от приходната част на ОПР за съответната финансова година. Изчислява се средноаритметичния размер на нетни приходи от продажби на продукция за трите завършени финансови години (2021 г., 2022 г. и 2023 г.) с помощта на Таблица 3 „Нетни приходи“ от Приложение № 7.7.1. В случай, че кандидатът не съставя ОПР съгласно Закона за счетоводството, за източник на информация се използва „Приложение № 3 - доходи от друга стопанска дейност“ от Годишна данъчна декларация (ГДД) за съответната година на физическото лице, като се взимат предвид стойностите от ред 1 „Придобит доход от друга стопанска дейност по чл. 29 от ЗДДФЛ, включително доход по чл. 29, ал. 3 от ЗДДФЛ\*“ с код 301 „Доходи от дейност като регистриран земеделски стопанин за производство на непреработени продукти от селско стопанство, с изключение на доходите от производство на декоративна растителност“, код 302 „Доходи от дейност за производство на преработени или непреработени продукти от селско стопанство, извън тези с код 301, включително доходи от продажба на произведена декоративна растителност“, код 303 „Доходи от горско стопанство (включително от събиране на диворастящи билки, гъби и плодове); от ловно стопанство и от рибно стопанство“, код 304 „Авторски и лицензионни възнаграждения, включително за доходи от продажба на изобретения, произведения на науката, културата и изкуството от техните автори, както и възнаграждения на артисти-изпълнители“ и код 305 „Доходи от упражняване на занаят, които не се облагат с патентен данък по реда на Закона за местните данъци и такси“.7.2. В случай, че съотношението между заявената стойност на проектното предложение и средноаритметичният размер на нетни приходи от продажби на продукция на кандидата от три завършени финансови години (2021, 2022 и 2023 г.) е:*- по-малко или равно на 2, то проекта получава – 10 точки;**- по-голямо от 2 и по-малко или равно на 3 , то проекта получава 8 точки;**- по-голямо от 3 и по-малко или равно на 4, то проекта получава 7 точки;**- по-голямо от 4 и по-малко или равно на 5, то проекта получава 6 точки;**-* *по-голямо от 5 и по-малко или равно на 6, то проекта получава 5 точки;**- по-голямо от 6 и по-малко или равно на 7, то проекта получава 4 точки;**- по-голямо от 7 и по-малко или равно на 8, то проекта получава 3 точки;**- по-голямо от 8 и по-малко или равно на 9, то проекта получава 2 точки;**- по-голямо от 9 и по-малко или равно на 10, то проекта получава 1 точка;**- по-голямо от 10, то проекта получава 0 точки;*8. Приоритет по критерий за оценка 2.6 получават кандидатите по т. 1, буква „б“ от раздел 11.1 от настоящите Условия за кандидатстване.9. Проектни предложения с инвестиции и дейности в напоителни системи за напояване при отглеждане на царевица (критерий за оценка 2.7) са такива, при които над 50 % от допустимите инвестиционни разходи по проекта са изцяло насочени към инвестиции за напояване за отглеждане на царевица и получават 10 точки. Допустимите инвестиционни разходи, които се използват едновременно и за дейности за напояване на други култури, различни от царевица, не се считат за разходи, изцяло насочени към инвестиции за напояване за отглеждане на царевица.10. Приоритет по критерий за оценка № 3.1 получават проектни предложения, представени от кандидати, за които след служебна проверка в Електронния регистър по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз (ЗПООПЗПЕС) е установено, че имат сключен действащ договор за контрол и сертификация с контролиращо лице преди 01.01.2024 г. с актуални данни за всички култури/животни за стопанската 2023/2024 г., с които се кандидатства (по вид на културите и размер на площите и/или по вид и брой на животните) и същите са описани в Приложение № 4 „Бизнес план - образец“.10.1. За кандидати групи/организации на производители минималното изискване по критерий за оценка № 3.1 се счита за изпълнено, когато над 50 на сто от членовете на групата/организацията, отговарят на съответното условие.10.2. Проектното предложение не съответства на посоченото условие, в случай че инвестициите не са свързани изцяло с производството на селскостопански продукти, които са под контрол за спазване на правилата за биологично производство.11. За проектни предложения, получили еднакъв общ брой точки, класирането се извършва в низходящ ред съобразно:11.1. получения брой точки по критерий за оценка № 1.1 „Проектни предложения с инвестиции и дейности, насочени в сектор "Плодове и зеленчуци", и/или сектор "Животновъдство", и/или сектор "Етеричномаслени и медицински култури"“;11.2. В случай, че проектните предложения имат равен брой точки по критерий за оценка № 1.1, същите ще бъдат класирани съобразно получения брой точки по критерий за оценка № 2.4 „Средноаритметичният размер на оперативната печалба на кандидата от последните три години, е по-голям от общата стойност на разходите по проектното предложение“;11.3. В случай, че проектните предложения имат равен брой точки по критерий за оценка № 2.4, същите ще бъдат класирани съобразно получения брой точки по критерий за оценка № 2.1 „Проектни предложения, представени от кандидати, които не са одобрени за подпомагане по подмярка 4.1 „Инвестиции в земеделски стопанства“ от ПРСР 2014-2020“;11.4. В случай, че проектните предложения имат равен брой точки по критерий за оценка № 2.1, същите ще бъдат класирани съобразно получения брой точки по критерий за оценка № 2.3 „Проектни предложения, представени от кандидати с история като земеделски стопанин“;11.5. В случай, че проектните предложения имат равен брой точки по критерий за оценка № 2.3, същите ще бъдат класирани съобразно получения брой точки по критерий за оценка № 2.5 „Средноаритметичният размер на приходите от продажби на кандидата от последните три години, е по-голям от общата стойност на разходите по проектното предложение“;11.6. В случай, че проектните предложения имат равен брой точки по критерий за оценка № 2.5, същите ще бъдат класирани съобразно получения брой точки по критерий за оценка № 2.6 „Проектни предложения, подадени от групи/организации на производители на селскостопански продукти“3.1 „Проектни предложения на кандидати, които са производители на биологични продукти“;11.7. В случай, че проектните предложения имат равен брой точки по критерий за оценка № 2.6., същите ще бъдат класирани съобразно получения брой точки по критерий за оценка № 2.7. „Проектни предложения с инвестиции и дейности в напоителни системи за напояване при отглеждане на царевица“;11.8. В случай, че проектните предложения имат равен брой точки по критерий за оценка № 2.7., същите ще бъдат класирани съобразно получения брой точки по критерий за оценка № 3.1. „Проектни предложения с инвестиции и дейности в напоителни системи за напояване при отглеждане на царевица“;11.9. В случай, че проектните предложения имат равен брой точки по критерий за оценка № 3.1., същите ще бъдат класирани съобразно получения брой точки по критерий за оценка № 2.2. „Проектни предложения, представени от кандидати до 40 години включително“.12. Съответствието с критериите за подбор се преценява към датата на подаване на проектното предложение съобразно приложените към него документи и декларирани данни.13. В случай че изпълнението на условията по критериите е станало основание за класиране на кандидата пред други кандидати по реда на тези условия, той се задължава да поддържа съответствие с критерий № 1.1., критерий № 2.6., критерий № 2.7. и критерий № 3.1 в срока за изпълнение на проекта и за периода на мониторинг, съгласно заложеното в условията за изпълнение и договорът за предоставяне на безвъзмездно финансиране.**ВАЖНО:****14. За доказване на съответствието с критерите за оценка, за които не е предвидено представяне на документ в раздел 24.2. „Списък с документи, доказващи съответствие с критериите за оценка на проекти“, оценителната комисия извършва служебна проверка. Данни от НСИ и НАП се изискват по служебен път на база представените Декларации за съгласие за предоставяне на данни от НСИ и НАП (Раздел V и Раздел VI от Приложение № 2), като за годините, за които кандидатът не е подал ГФО или ГДД, ще се считат за 0 (нула).** |

# 23. Начин на подаване на проектните предложения/концепциите за проектни предложения:

|  |
| --- |
| 1. Кандидатстването се извършва единствено чрез електронно подадено проектно предложение в ИСУН 2020.2. С квалифициран електронен подпис, наричан по-нататък „КЕП“, лице с право да представлява кандидата подписва единствено електронния формуляр, което удостоверява достоверността на всички приложени документи. Кандидатът подписва формуляра с валиден КЕП към датата на кандидатстване с титуляр и автор - физическото лице, което е представител на кандидата или КЕП с титуляр кандидата, като автор на подписа в този случай следва да е представителя на кандидата. Когато кандидатът се представлява от няколко лица заедно, формулярът се подписва от всяко от тях с КЕП. Когато проектното предложение се подава от упълномощено лице, се прилага изрично нотариално заверено пълномощно и формулярът се подписва с КЕП на упълномощеното лице.3. Документите се прилагат към формуляра за кандидатстване във формат, указан в Раздел 24 „Списък на документите, които се подават на етап кандидатстване“. Оригиналите на документите се съхраняват от кандидата и се представят при поискване.4. Документите, приложени към формуляра за кандидатстване, както и тези, представени от кандидатите в резултат на допълнително искане от Оценителната комисия, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.5. Кандидатът трябва да посочи електронен адрес, който да е асоцииран към профила му в ИСУН2020 и не трябва да се променя в периода на кандидатстване и оценка.6. Кореспонденцията и уведомленията във връзка с оценката на проектното предложение се осъществяват през ИСУН 2020 чрез електронния профил на кандидата.7. За дата на получаване на кореспонденцията и уведомленията се счита датата на изпращането им чрез ИСУН 2020. Сроковете започват да текат за кандидатите от изпращането на съответната кореспонденция и уведомление от оценителната комисия в ИСУН 2020.**Важно е кандидатите да разполагат винаги с достъп до имейл адреса, към който е асоцииран профила в ИСУН 2020.**8. От кандидатите не може да се изисква представяне на документи, когато обстоятелствата в тях са достъпни чрез публичен регистър или когато информацията или достъпът до нея се предоставя от компетентния орган на ДФЗ-РА по служебен път.9. Не се изисква представяне на документи, които вече са предоставени и срокът им на валидност не е изтекъл.10. Проектното предложение може да бъде подадено и при липса и/или нередовност, но само когато те се отнасят за документи, които не променят качеството на проектното предложение и това изрично е отбелязано срещу съответния документ в Раздел 24 „Списък на документите, които се подават на етап кандидатстване“.11. Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на оценителната комисия. |

# 24. Списък на документите, които се подават на етап кандидатстване:

## 24.1. Списък с общи документи:

|  |
| --- |
| 1. Нотариално заверено изрично пълномощно (Примерен образец – Приложение № 14) *- в случай че документите не се подават лично от кандидата*. Представя се във формат „pdf” или „jpg”.2. Решение на компетентния орган на юридическото лице или на кандидата по Закона за вероизповеданията за кандидатстване по реда на настоящите условия. ***Не се представя от кандидати ЕТ и ЕООД***. Представя се във формат „pdf” или „jpg” или „jpeg“. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*3. Основна информация за проектното предложение и таблица на заявените разходи по образец (Приложение № 7). Представя се във формат „xls“ или „xlsx”, а когато проектното предложение се подава от упълномощено лице - и във формат „pdf” или „jpg”, подписана от кандидата и сканирана.4. Декларация при кандидатстване (Приложение № 2) във формат „doc“, „docx“, „pdf“, „jpg“, „p7s“ или „rar“, а когато проектното предложение се подава от упълномощено лице - във формат „pdf“, „jpg“, „p7s“ или „rar“, подписана от кандидата и сканирана. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*5. Декларация по чл. 4а, ал. 1 от ЗМСП за последната завършена финансова година – 2023 г. (по образец, утвърден от министъра на икономиката - Приложение № 11) във формата на образеца, а когато проектното предложение се подава от упълномощено лице - във формат „pdf“, „jpg“, „pdf“, „jpg“, „jpeg“, „zip“, „rar“ или „7z“, подписана от кандидата и сканирана – *не се прилага от кандидати, които не попадат в категория МСП*. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*6. Справка-декларация за обработваната земя/отглежданите животни от членовете на групата/организацията на производители, с които участват в групата/организацията (по образец Приложение № 12) във формат „doc“ или „docx“ или „pdf” или „jpg”, а когато проектното предложение се подава от упълномощено лице - във формат „pdf” или „jpg”, подписана от кандидата и сканирана - важи за кандидати признати групи/организации на производители*. (Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*7. Бизнес план по образец (Приложение № 4) във формат „xls“ или „xlsx”, а когато проектното предложение се подава от упълномощено лице и сканиран във формат „pdf“ или „jpg“, подписан на всяка страница от кандидата.8. Документ, удостоверяващ представителната власт на законния представител на кандидат, създаден по Закона за Селскостопанската академия *- важи за юридическите лица, създадени по Закона за Селскостопанската академия*. Представя се във формат „pdf” или „jpg”. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*9. Инвентарна книга към датата на подаване на проектното предложение с разбивка по вид на актива, дата и цена на придобиване. Представя се във формат „pdf“, „jpg“, „jpeg“, „zip“, „rar“ или „7z“.10. Документ за собственост на земя и/или друг вид недвижими имоти, обект на инвестицията, или документ за учредено право на строеж върху имота за срок не по-малък от 6 години, считано от месеца, предхождащ датата на подаване на проектното предложение (когато е учредено срочно право на строеж) - *важи в случаите по т. 16.1 от Раздел 13.2 „Условия за допустимост на дейностите“.* Представя се във формат „pdf“, „jpg“, „rar“, „7z“ или „zip“.11. Документ за ползване върху имота (земя и/или земеделска земя, и/или друг вид недвижими имоти, обект на инвестицията), валиден за срок не по-малък от 6 години, считано от месеца, предхождащ датата на подаване на проектното предложение, вписан в служба по вписванията към Агенция по вписванията, а в случай на договор за аренда на земя - и регистриран в съответната общинска служба на МЗХ. Документите следва да са с нотариална заверка на подписите - *важи в случаите по т. 16.2 от Раздел 13.2 „Условия за допустимост на дейностите“.* Представя се във формат „pdf“, „jpg“, „rar“, „7z“ или „zip“..12. Документ от компетентния орган по околна среда (РИОСВ/МОСВ/БД), издаден по реда на ЗООС и/или ЗБР и ЗВ, включително и за наличните в стопанството на кандидата напоителни системи, за чието захранване в проектното предложение е предвидено изграждане на фотоволтаична система. Представя се във формат „pdf“ или „jpg“. *(Когато към датата на подаване на проектното предложение документът не е издаден, се представя входящ номер на искане за издаване от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 7 от раздел 21.2 „Оценка на административно съответствие и допустимост“)*.13. Становище на главния архитект, че строежът не се нуждае от издаване на разрешение за строеж - *важи в случай, че проектът включва разходи за СМР и за тях не се изисква издаване на разрешение за строеж, съгласно* ЗУТ*.* Представя се във формат „pdf” или „jpg”. *(Когато към датата на подаване на проектното предложение документът не е издаден, се представя входящ номер на искане за издаване от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 7 от раздел 21.2 „Оценка на административно съответствие и допустимост“).*14. Влязло в сила разрешение за строеж (*важи в случай, че проектът включва разходи за СМР и за тяхното извършване се изисква издаване на разрешение за строеж съгласно ЗУТ*). Представя се във формат „pdf“ или „jpg“. *(Когато към датата на подаване на проектното предложение документът не е издаден, се представя входящ номер на искане за издаване от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 7 от раздел 21.2 „Оценка на административно съответствие и допустимост“).*15. Разрешение за поставяне, издадено в съответствие със ЗУТ - *важи в случай, че проектът включва разходи за преместваеми обекти.* Представя се във формат „pdf” или „jpg”. *(Когато към датата на подаване на проектното предложение документът не е издаден, се представя входящ номер на искане за издаване от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 7 от раздел 21.2 „Оценка на административно съответствие и допустимост“).*16. Една независима оферта, която съдържа наименованието на оферента, срока на валидност на офертата, датата на издаване на офертата, подпис на оферента, описание на марка и модел (когато е приложимо), подробна техническа спецификация/КСС на активите/услугите, цена, определена в левове или евро с посочен ДДС - *важи в случаите по т. 10 от Раздел 14.2 „Условия за допустимост на разходите“ и не се отнася при кандидатстване за разходи за извършени услуги от държавни или общински органи и институции.* Представя се във формат „pdf“, „jpg“, „rar“ или „zip“ или електронно подписани с КЕП на издателя във формат „7z“, „p7s“ или „p7m“. Количествено-стойностните сметки, които са част от офертите, се прилагат и във формат „xls“/„xlsx“.17. Най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис на оферента, описание на марка и модел (когато е приложимо), подробна техническа спецификация/КСС на активите/услугите, цена, определена в левове или евро с посочен ДДС, ведно с направени от кандидата запитвания за оферти съгласно Приложение № 6. *– важи в случаите по т.11 от Раздел 14.2 „Условия за допустимост на разходите“ и не се отнася при кандидатстване за разходи за извършени услуги от държавни или общински органи и институции.* Представя се във формат „pdf“, „jpg“, „rar“ или „zip“ или електронно подписани с КЕП на издателя във формат „7z“, „p7s“ или „p7m“. Количествено-стойностните сметки, които са част от офертите, се прилагат и във формат „xls“/„xlsx“.18. Копие на документация за възложената обществена поръчка за изпълнение на дейностите по проекта, ведно с договора с избрания изпълнител с подробно описание на дейностите, сроковете и стойностите, предмет на договора - важи в случай, че проектът включва предварителни разходи (*по т. 2 от Раздел 14.1 „Допустими разходи“),* извършени преди подаване на проектното предложение от кандидат, който се явява възложител по чл. 5 и 6 от ЗОП. Представят се във формат „pdf”, “jpg”, “rar”, „7z“ или „zip”.19. Предварителни или окончателни договори за услуги и доставки – обект на инвестицията, включително с посочени марка, модел (когато е приложимо), подробна техническа спецификация/КСС на активите/услугите, цена в левове или евро с посочен ДДС и срок за изпълнение. Представя се във формат „pdf“, „jpg“, „rar“, „7z“ или „zip“. Количествено-стойностните сметки, които са част от договорите, се прилагат и във формат „xls“/„xlsx“. - *важи в случаите, когато кандидатът не е възложител по чл. 5 и 6 от ЗОП.*20. Договор за финансов лизинг с приложен към него погасителен план за изплащане на лизинговите вноски (*важи в случай, че проектът включва разходи за закупуване на активи чрез финансов лизинг)*. Представя се във формат „pdf“ или „jpg”.21. Допълнителни документи, представяни само от кандидати по Закона за вероизповеданията:21.1. Заповед, протокол за избор или решение, издадени или утвърдени от съответния компетентен орган, които да доказват легитимността на органа за управление или нотариално заверено изрично пълномощно за лицата, упълномощени да вземат решения по отношение на кандидата - местно поделение на вероизповеданията. Представя се във формат „pdf“ или „jpg“.21.2. Копие на удостоверение от съответния окръжен съд за вписване на местно поделение на вероизповеданието, регистрирано по чл. 20 от ЗВ. Представя се във формат „pdf“ или „jpg“. *(Представя се само от местни поделения на вероизповеданията по чл. 20 от ЗВ).*21.3. Справка за имуществото на кандидата, заверена от съответното им висшестоящо управление. Представя се във формат „pdf“ или „jpg“. *(Когато тези документи не са представени към датата на подаване на проектното предложение, кандидатът трябва да ги представи най-късно в срока по т. 7 от Раздел 21.2)*21.4. Документ, удостоверяващ размера на полученото финансиране, в т.ч. и от държавни, териториални или местни органи или от други публичноправни организации. Представя се във формат „pdf“ или „jpg”. *Представя се само от кандидати, регистрирани по Закона за вероизповеданията във връзка с проверка за съответствие с условията на чл. 5, ал. 2, т. 14 от ЗОП.*22. Лицензи, разрешения и/или документ, удостоверяващ регистрацията за дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство. Представя се във формат „pdf“ или „jpg“. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*.23. Анализ, удостоверяващ изпълнението на условията по т. 22 от Раздел 13.2„Условия за допустимост на дейностите“, изготвен и заверен от правоспособно лице с компетентност в съответната област, вписан в Камарата на инженерите в инвестиционното проектиране (КИИП) *(важи в случаите на инвестиции за производство на електроенергия от фотоволтаични системи)*. Представя се във формат „pdf“, „jpeg“, „jpg“, „zip“, „7z“ или „rar“.24. Действащо разрешително за водовземане **или** договор за ползване на услуга „доставка на вода за напояване“ с клон на „Напоителни системи“ ЕАД или сдружение за напояване за настоящата година или за поне една от предходните три години (2021, 2022, 2023 г.) **или** документ, удостоверяващ възможността за предоставяне на услугата „доставяне на вода за напояване“ от клон на „Напоителни системи“ ЕАД или от сдружение за напояване, включително и за наличните в стопанството на кандидата напоителни системи, за чието захранване в проектното предложение е предвидено изграждане на фотоволтаична система. В документите следва да са посочени конкретните имоти и площи, които се предвижда да бъдат напоявани. *(Само за случаите по т. 23.2.1.1. от раздел 13.2, когато към датата на подаване на проектното предложение разрешително за водовземане не е издадено, се представя входящ номер на искане за издаване от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 7 от раздел 21.2 „Оценка на административно съответствие и допустимост“.)* Представя се във формат „pdf” или „jpg”.24.1. Документи (фактури, платежни нареждания, банкови извлечения и др.) за плащане за ползвана вода за напояване - платени държавни такси към съответната Басейнова дирекция или по договор за ползване на услуга „доставка на вода за напояване“ с клон на „Напоителни системи“ ЕАД или сдружение за напояване от поне една от предходните три години (2021, 2022, 2023 г.) *- в случаите по т. 24.3. от раздел 13.2.*25. Инженерен проект, изготвен и заверен от инженер, вписан в регистъра към Камарата на инженерите в инвестиционното проектиране, правоспособен да проектира системи за напояване. Представя се във формат „pdf“, „jpg“, „zip“, „7z“ или „rar“ *– в случай, че в проектното предложение са включени инвестиции в напояване* *на земеделски култури*.26. Декларацията за СПО с намерения за засаждане/засяване във формат „doc“, „docx“, „pdf“ или „jpg“ а когато проектното предложение се подава от упълномощено лице - във формат „pdf“ или „jpg“, подписана от кандидата и сканирана. (*Представя се от кандидати – земеделски стопани и от всеки от членовете на кандидати – групи или организации на производители на земеделски продукти за проектни предложения, подадени след 30.09.2024 г. и когато минималният стандартен производствен обем за стопанската 2024/2025 г. се доказва с намерения за засаждане/засяване. Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*).27. Справка – декларация за приходите от продажби oт земеделска дейност, производство на преработена земеделска продукция и услуги, директно свързани със земеделската дейност (Приложение № 16) във формат „.doc“, „.docx“, „.pdf“ или „.jpg“, а когато проектното предложение се подава от упълномощено лице - във формат „pdf“ или „jpg“, подписана от кандидата и сканирана. – *за случаите по т. 2, буква „аа“ от раздел 11.1.***ВАЖНО:****27. Когато документът по т. 12 и разрешителното за водовземане по т. 24 (за случаите по т. 23.2.1.1. от раздел 13.2) не са представени в срока по т. 7 от Раздел 21.2 „Оценка за административно съответствие и допустимост“, кандидатът следва да представи уведомително писмо от компетентия орган, от което да е видно, причината поради която не е издаден съответния документ.****27.1. В случай че причината за неиздаването е свързана със задължителни административни срокове, документите могат да бъдат представени не по-късно от срока по т. 3 от Раздел 21.3 „Техническа и финансова оценка“.****27.2. В случай на непредставяне на изискуемият документ по т. 12, както и разрешително за водовземане по т. 24 (за случаите по т. 23.2.1.1. от раздел 13.2), най-късно в срока по т. 3 от Раздел 21.3 „Техническа и финансова оценка“, се отказва предоставяне на финансова помощ за засегнатите инвестиции.****27.3. Когато липсващите документи касаят само част от инвестициите, оценителната комисия извършва допълнителна оценка на показателите на бизнес плана в съответствие с одобрения размер на финансовата помощ и проектното предложение може да бъде отказано, когато след оценката не отговаря на условието на т. 8 от раздел 13.2: „Условия за допустимост на дейностите“.****27.4. Когато не е представен документът по т. 12, проектното предложение може да бъде отхвърлено само и единствено на това основание.** |

# 25. Краен срок за подаване на проектните предложения:

|  |
| --- |
| 1. Производството по предоставяне на БФП чрез подбор започва в деня на публикуването на обява за откриване на процедурата чрез подбор в ИСУН 2020.2. Кандидат в процедура може да иска разяснения по документите по условията за предоставяне на финансова помощ в срок до три седмици преди изтичането на срока за кандидатстване в ИСУН 2020.Разясненията се утвърждават от ръководителя на УО или оправомощено от него лице. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на [електронната страница](http://www.mzh.government.bg/mzh/bg/Home.aspx) на МЗХ и в ИСУН 2020 в срок до две седмици преди изтичането на срока за кандидатстване.3. В рамките на настоящата процедура кандидатите могат да подадат само едно проектно предложение при съобразяване на изискванията по Раздел 9 „Минимален и максимален размер на безвъзмездната финансова помощ за конкретен проект“ от настоящите Условия за кандидатстване. В случай че един и същи кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени.4. Крайният срок за подаване на проектни предложения е 23:59 часа на 22.11.2024 г. |

# 26. Адрес за подаване на проектните предложения/концепциите за проектни предложения:

|  |
| --- |
| Проектните предложения по настоящата процедура се подават изцяло по електронен път чрез ИСУН 2020 на следния интернет адрес: https://eumis2020.government.bg. |

# 27. Допълнителна информация:

|  |
| --- |
| 1. Съответствието с критериите за оценка на проекти се преценява към датата на подаване на проектното предложение съобразно приложените към него документи.2. В случай че изпълнението на условията по критериите е станало основание за класиране на кандидата пред други кандидати по реда на тези условия, той се задължава да поддържа съответствие с критериите в срока за изпълнение на проекта, съгласно заложеното в условията за изпълнение и административния договор.3. Управляващият орган си запазва правото да извършва промени в Условията за кандидатстване в съответствие с разпоредбите на чл. 26, ал. 7 от ЗУСЕФСУ.4. Бенефициент, получил инвестиционна подкрепа от Фонда за насърчаване на технологичния и екологичен преход от Плана за възстановяване и устойчивост не може да получи финансова помощ за същия тип инвестиция по настоящата процедура. |

## 27.1. Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ

|  |
| --- |
| 1. Изпълнителният директор на ДФЗ - РА издава мотивирано решение, с което отказва предоставянето на безвъзмездна помощ по отношение на всеки от кандидатите, включен в списъка на предложените за отхвърляне проектни предложения и основанията за отхвърлянето им в срок до 10 дни от одобрение на доклада на оценителната комисия.2. При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи. С поканата кандидатите се уведомяват за извършените корекции в бюджета на проектно предложение и таблицата за допустими дейности.3. С поканата ще бъдат изискани следните документи:**а)** Удостоверение от Националната агенция за приходите за липса на задължения на кандидата (издадено след датата на получаване на поканата за сключване на договор);илиУдостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв.;или Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения.**ВАЖНО:** **Кандидатът следва да предостави един от документите по буква „а“ единствено в случаите, когато в резултат на извършена служебна проверка от страна на ДФЗ - РА е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация при кандидатстване (Приложение № 2) – Раздел 2 – Декларация по чл. 25, ал. 2 от ЗУСЕФСУ. По отношение публичните задължения по смисъла на чл. 162, ал. 2, т. 8 от ДОПК ДФЗ - РА извършва служебна проверка.****б/** Удостоверение за липса на задължения към общината по седалището на УО (Столична община) **и** по седалището на кандидата (издадени не по-рано от 6 месеца преди датата на представянето им);От Удостоверенията по букви „а/“ и „б/“ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година и не повече от 50 000 лв.Кандидат, който видно от Удостоверенията по букви „а/“ и „б/“ има задължения повече от 1 на сто от сумата на годишния общ оборот за последната приключена финансова година, но не повече от 50 000 лв. има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.По отношение на задължения към Столична община се извършва служебна проверка.**в/** Свидетелство за съдимост на всички лица, с право да представляват кандидата (независимо от това дали заедно и/или поотделно, и/или по друг начин), издадено не по-рано от 6 месеца преди датата на представянето му.Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.**г/** Нотариално заверено пълномощно в случаите, когато административният договор за предоставяне на БФП ще бъде подписан от лице, различно от законния/ите представител/и на кандидата съгласно вписванията в Търговски регистър и регистър на ЮЛНЦ или в Регистър БУЛСТАТ;**д/** Заявление за профил за достъп на ръководител на бенефициента до ИСУН 2020 (Приложение № 3 към Условията за изпълнение) и/или Заявление за профил за достъп на упълномощени от бенефициента лица до ИСУН 2020 (Приложение № 3а към Условията за изпълнение).**е/** Удостоверение от органите на Изпълнителна агенция „Главна инспекция по труда“ във връзка с обстоятелствата по чл. 54, ал. 1, т. 6 от ЗОП.**ж/** Документ, издаден от обслужващата банка с удостоверителен характер за банковата сметка на кандидата, по която ще бъде преведена финансовата помощ, получена по реда на тези условия. Представя се във формат „pdf“ или „jpg“.3.1. Документите по т. 3, буква „а“, „в“ и „е“ се представят в случаите, когато не може да бъде извършена проверка по служебен път.4. Посочените документи се представят от одобрените кандидати при сключване на административните договори за предоставяне на БФП като, преди представяне на договорите за подпис, ще се извършва проверка за съответствие на кандидатите с изискванията на чл. 25, ал. 2 от ЗУСЕФСУ въз основа на представените документи.5. Срокът за представяне на посочените документи е 30 дни, считано от датата на изпращането чрез ИСУН 2020 на поканата по т. 2.6. Преди сключване на административен договор, ДФЗ - РА извършва проверка на декларираното от одобрените кандидати обстоятелство, касаещо неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар. Проверката е на база информация в Публичния регистър на ЕК http://ec.europa.eu/competition/elojade/isef/index.cfm?clear=1&policy\_area\_id=3): проверка по вид решение – отрицателно решение с възстановяване.7. Когато при извършване на проверката по същество на представените от кандидатите документи при сключване на административния договор за предоставяне на БФП, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният броя кандидати от резервния списък (в случай че такъв е съставен) по поредността на класирането им, до изчерпване на общия наличен бюджет по процедурата.8. Ако кандидат по одобрен за финансиране проектно предложение откаже сключване на административен договор за предоставяне на БФП, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им.9. Изпълнителният директор на ДФЗ - РА взема мотивирано решение за отказ за предоставяне на БФП в следните случаи:- за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;- при несъгласие на кандидата да сключи административен договор за предоставяне на БФП;- на кандидат, който не отговаря на условията на чл. 25, ал. 2 от ЗУСЕФСУ или непредставяне на документите по т. 3;- в случаите по чл. 9д от ЗПЗП.10. При подписване на административен договор за БФП, бенефициентът подписва декларация по чл. 25, ал. 2 от ЗУСЕФСУ и чл. 7 от ПМС № 162/2016 г., при настъпила промяна в декларираните при кандидатстване обстоятелства (Раздел II от Приложение № 2) към Административния договор за предоставяне на БФП.11. Уведомяването на отхвърлените и одобрените кандидати за сключване на административни договори за предоставяне на БФП се извършва чрез ИСУН 2020. ДФЗ - РА не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с ДФЗ - РА.12. Всеки кандидат може да подаде до изпълнителният директор на ДФЗ – РА и/или ръководителя на УО сигнал за предоставяне на невярна и/или подвеждаща информация от кандидати в процедури по предоставяне на БФП по ПРСР и/или от бенефициентите на БФП по ПРСР, които при изпълнение на договор, сключен по проектно предложение финансиран от ЕЗФРСР, предоставят невярна и /или подвеждаща информация за вписване в регистъра и проверка.**ВАЖНО:****13. Документите, които се изискват за сключване на административния договор за безвъзмездна финансова помощ следва (когато това е посочено в писменото уведомление) да бъдат подписани с валиден КЕП от законния представител на конкретния бенефициент съгласно документа за създаване/акта за учредяване, както и да бъдат прикачени в ИСУН 2020. Документите, представени от кандидата, които са издадени от други институции, не се подписват от кандидата.****14. Детайлните указания по отношение на подписването с КЕП на административния договор за предоставяне на безвъзмездна финансова помощ и прикачването на документите в ИСУН 2020 ще бъдат описани в писменото уведомление за сключване на административния договор.****15. Всички документи необходими за целите за сключване на административен договор се представят от кандидатите чрез ИСУН 2020.** |

# 28. Приложения към Условията за кандидатстване:

|  |
| --- |
| 1. Приложение № 1 - Таблица за изчисляване на СПО2. Приложение № 2 – Декларация при кандидатстване3. Приложение № 3 - Списък на допустимите непреработени земеделски продукти4. Приложение № 4 - Бизнес план - образец5. Приложение № 5 - Списък с наименованията на активите, дейностите и услугите, за които са определени референтни разходи6. Приложение № 6 - Образец на запитване за оферта7. Приложение № 7 - Основна информация за проектното предложение и таблица на заявените разходи;8. Приложение № 8 – Контролен лист ОАСД9. Приложение № 9 - Контролен лист TФО10. Приложение № 10 - Списък с приоритетни култури и животни11. Приложение № 11 - Декларация по чл. 4а, ал. 1 от ЗМСП12. Приложение № 12 - Справка – декларация за обработваната земя/отглежданите животни от членовете на групата/организацията на производители 13. Приложение № 13 - Инструкция за попълване на електронен фомуляр14. Приложение № 14 - Образец на пълномощно15. Приложение № 15 - Декларацията за СПО с намерения за засаждане/засяване16. Приложение № 16 - Справка – декларация за приходите от продажби oт земеделска дейност, производство на преработена земеделска продукция и услуги, директно свързани със земеделската дейност |